pythainlp/thai-wiki-dataset-v4 huggingface dataset:
พระเจ้าบรมวงศ์เธอ กรมหมื่นภูบดีราชหฤทัย

พระเจ้าบรมวงศ์เธอ กรมหมื่นภูบดีราชหฤทัย (5 สิงหาคม พ.ศ. 2369 - 6 มีนาคม พ.ศ. 2413) มีพระนามเดิมว่า พระองค์เจ้าอมฤตย์ เป็นพระราชโอรสในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาแก้ว ธิดาเจ้าพระยาศรีธรรมาธิราช (บุญรอด บุณยรัตพันธ์) ประสูติเมื่อ 5 สิงหาคม พ.ศ. 2369
พระเจ้าบรมวงศ์เธอ กรมหมื่นภูบดีราชหฤทัย ทรงมีพระนามเดิมว่า "พระเจ้าลูกยาเธอ พระองค์เจ้าอมฤตย์" ในสมัยพระบาทสมเด็จพระจอมเกล้าเจ้าอยู่หัว ได้สถาปนาพระองค์ให้เป็น "กรมหมื่นภูบดีราชหฤทัย"
พระบาทสมเด็จพระนั่งเกล้าเจ้าอยู่หัวได้ทรงสร้างวังเหนือป้อมมหาฤกษ์ขึ้น เพื่อพระราชทานให้แก่ พระองค์เจ้าเฉลิมวงศ์ พระราชโอรสประสูติแต่เจ้าจอมมารดาน้อยใหญ่ ธิดาเจ้าพระยานคร (น้อย) แต่พระองค์เจ้าเฉลิมวงศ์สิ้นพระชนม์พระชันษาเพียง 25 ปี และไม่ปรากฏว่ามีเชื้อสายสืบราชสกุล เมื่อพระองค์เจ้าเฉลิมวงศ์สิ้นพระชนม์แล้ว พระบาทสมเด็จพระนั่งเกล้าเจ้าอยู่หัวจึงได้พระราชทานวังแห่งนี้ให้พระองค์ เสด็จอยู่มาจนสิ้นพระชนม์ในรัชกาลที่ 5 พระบาทสมเด็จพระจุลจอมเกล้าเจ้าอยู่หัวโปรดเกล้าฯ พระราชทานให้เป็นวังของพระองค์เจ้าเทวัญอุไทยวงศ์ เสด็จอยู่จนทรงสร้างวังใหม่ตรงบริเวณสะพานด่านข้ามคลองหลอดวัดราชบพิธ วังเหนือป้อมมหาฤกษ์จึงว่างอยู่
พระเจ้าบรมวงศ์เธอ กรมหมื่นภูบดีราชหฤทัย สิ้นพระชนม์เมื่อ 6 มีนาคม พ.ศ. 2413 ในสมัยพระบาทสมเด็จพระจุลจอมเกล้าเจ้าอยู่หัว พระราชทานเพลิงพระศพ ณ วัดอรุณราชวรารามราชวรมหาวิหาร
พระเจ้าบรมวงศ์เธอ กรมหมื่นภูบดีราชหฤทัย ทรงมีพระธิดา คือ หม่อมเจ้าหญิงเกสร ได้รับพระราชทานเครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า เมื่อวันที่ 29 พฤศจิกายน พ.ศ. 2436
เรวัต สิรินุกุล

เรวัต สิรินุกุล (25 กุมภาพันธ์ พ.ศ. 2479 – 26 กันยายน พ.ศ. 2564) อดีตสมาชิกสภาผู้แทนราษฎรจังหวัดกาญจนบุรี 9 สมัย และอดีตสมาชิกสภาผู้แทนราษฎรแบบสัดส่วน
ประวัติ.
นายเรวัต สิรินุกุล (ชื่อเดิม : เรวัต ศิริศิลวัตนุกุล) เกิดเมื่อวันที่ 25 กุมภาพันธ์ พ.ศ. 2479 ที่อำเภอเมือง จังหวัดนครสวรรค์ เป็นบุตรของนายเองเฮา และนางกิมเฮง สิรินุกุล สำเร็จการศึกษาพาณิชยศาสตรบัณฑิต จากมหาวิทยาลัยธรรมศาสตร์
เรวัต เสียชีวิตเมื่อวันที่ 26 กันยายน พ.ศ. 2564 หลังเข้ารับการรักษาอาการติดเชื้อโควิด-19 ที่โรงพยาบาลมะการักษ์ อำเภอท่ามะกา จังหวัดกาญจนบุรี สิริอายุได้ 85 ปี
งานการเมือง.
อดีตเคยเป็นผู้จัดการธนาคารกรุงเทพพาณิชยการ สาขาท่าเรือ ก่อนที่จะลงรับสมัครเลือกตั้งและได้เป็นสมาชิกสภาผู้แทนราษฎรจังหวัดกาญจนบุรี ในการเลือกตั้ง พ.ศ. 2526 ในสังกัดพรรคกิจสังคม จนได้รับเลือกติดต่อกัน จนถึง พ.ศ. 2550 รวม 10 สมัยในสังกัดพรรคต่างๆ อาทิ พรรคกิจประชาคม พรรคชาติไทย พรรคประชาธิปัตย์ พรรคไทยรักไทย พรรคพลังประชาชนตามลำดับ เขาเคยได้รับแต่งตั้งเป็นรองเลขาธิการพรรคกิจประชาคม ในปี พ.ศ. 2529
เรวัต ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 114 สังกัดพรรคเพื่อไทย เมื่อ พ.ศ. 2554 แต่ไม่ได้รับเลือกตั้ง
สมาชิกสภาผู้แทนราษฎร.
เรวัต สิรินุกุล ได้รับการเลือกตั้งเป็นสมาชิกสภาผู้แทนราษฎรมาแล้ว 10 สมัย คือ
พระเจ้าบรมวงศ์เธอ พระองค์เจ้ากัลยาณี (ในรัชกาลที่ 3)

พระเจ้าบรมวงศ์เธอ พระองค์เจ้ากัลยาณี (14 มิถุนายน พ.ศ. 2368 — 5 เมษายน พ.ศ. 2418) เป็นพระราชธิดาองค์ที่ 40 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาอิ่ม
พระประวัติ.
พระเจ้าบรมวงศ์เธอ พระองค์เจ้ากัลยาณี ประสูติเมื่อวันอังคารที่ 14 มิถุนายน พ.ศ. 2368 เป็นพระราชธิดาในพระบาทสมเด็จพระนั่งเกล้าเจ้าอยู่หัว เป็นพระเจ้าลูกเธอพระองค์ที่สามที่ประสูติแต่เจ้าจอมมารดาอิ่ม ธิดาเจ้าพระยามหาโยธา (ทอเรียะ คชเสนี) ทรงมีพระพระเชษฐภคินีร่วมพระมารดา 2 พระองค์คือ พระเจ้าบรมวงศ์เธอ พระองค์เจ้ากมุทและพระเจ้าบรมวงศ์เธอ พระองค์เจ้านิเวศน์
พระเจ้าบรมวงศ์เธอ พระองค์เจ้ากัลยาณี สิ้นพระชนม์เมื่อวันจันทร์ที่ 5 เมษายน พ.ศ. 2418 ในรัชสมัยพระบาทสมเด็จพระจุลจอมเกล้าเจ้าอยู่หัว สิริพระชนมายุได้ 53 พรรษา พระราชทานเพลิงพระศพ ณ พระเมรุผ้าขาว วัดสระเกศราชวรมหาวิหาร เมื่อวันพฤหัสบดีที่ 20 เมษายน พ.ศ. 2419
พระเจ้าบรมวงศ์เธอ พระองค์เจ้านิเวศน์

พระเจ้าบรมวงศ์เธอ พระองค์เจ้านิเวศน์ (พ.ศ. 2359 - 11 พฤศจิกายน พ.ศ. 2441) พระราชธิดาในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาอิ่ม
พระประวัติ.
พระเจ้าบรมวงศ์เธอ พระองค์เจ้านิเวศน์ เป็นพระราชธิดาในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาอิ่ม (ธิดาเจ้าพระยามหาโยธา (ทอเรียะ คชเสนี)) เมื่อ เดือน 12 พ.ศ. 2359 เมื่อแรกประสูติมีพระยศที่ “หม่อมเจ้านิเวศน์” มีพระเชษฐภคินีและพระขนิษฐาร่วมเจ้าจอมมารดา 2 พระองค์ ได้แก่
พระองค์ทรงดำรงตำแหน่งเป็นองค์กุลเชษฐ์แห่งพระบรมวงศานุวงศ์ในรัชสมัยพระบาทสมเด็จพระจุลจอมเกล้าเจ้าอยู่หัว 
พระเจ้าบรมวงศ์เธอ พระองค์เจ้านิเวศน์ประชวรด้วยพระโรคชรามาช้านาน สิ้นพระชนม์เมื่อวันที่ 11 พฤศจิกายน พ.ศ. 2441 เวลาย่ำรุ่งเศษ สิริพระชันษา 82 ปี พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร เมื่อวันที่ 2 กุมภาพันธ์ พ.ศ. 2442 นับเป็นพระราชธิดาในพระบาทสมเด็จพระนั่งเกล้าเจ้าอยู่หัวที่มีพระชันษาสูงสุด
พัสกร พลบูรณ์

พัสกร พลบูรณ์ (ชื่อเดิม : พิมพ์ชนก; เกิด 29 กรกฎาคม พ.ศ. 2532) ชื่อเล่น ใบเฟิร์น เป็นนักแสดงและพิธีกรชาวไทย
ประวัติ.
พัสกร พลบูรณ์ (ชื่อเกิด : พิมพ์ชนก พลบูรณ์) ชื่อเล่น เฟิร์น หรือ ใบเฟิร์น เกิดเมื่อวันที่ 29 กรกฎาคม พ.ศ. 2532 ที่โรงพยาบาลโพธาราม จังหวัดราชบุรี ประเทศไทย เป็นนักแสดงชาวไทย 
เป็นลูกสาวของนักแสดงตลกชื่อดัง จาตุรงค์ พลบูรณ์ (มกจ๊ก , โพธาราม) เข้าสู่วงการด้วยการประกวด มิสทีนไทยแลนด์ ปี 2003 ได้รับรางวัล นางงามมิตรภาพ
งานบันเทิง.
พัสกร พลบูรณ์ มีผลงานทั้งละครโทรทัศน์ ซิตคอม ภาพยนตร์มากมาย โดยเริ่มแสดงภาพยนตร์เรื่องแรกคือ ลูกตลกตกไม่ไกลต้น ต่อด้วย โกยเถอะโยม ด้านผลงานละคร แสดงละครเรื่อง เพื่อนแซบ 4x4 ออกอากาศทางสถานีโทรทัศน์โมเดิร์นไนน์ เป็นซิตคอมของค่ายอาร์เอส
กระดังงาแอฟริกา

กระดังงาแอฟริกา (ชื่ออื่น ๆ คือ Jamaican nutmeg, African nutmeg, ehuru, ariwo, awerewa ehiri, airama, African orchid nutmeg, muscadier de Calabash and lubushi ehiri, airama, African orchid nutmeg, muscadier de Calabash และ lubushi;ชื่อวิทยาศาสตร์: "Monodora myristica") เป็นพืชมีดอกในวงศ์กระดังงา พบในเขตร้อน 
ผลสดมีรสเปรี้ยวแบบมะนาว แล้วจะทำให้ชาที่ปลายลิ้น เนื่องจากมีสารระงับความรู้สึกที่เรียก navocaine เป็นอาหารของสัตว์เช่น ลิงชิมแปนซี ในแอฟริกาตะวันตกใช้เมล็ดเป็นเครื่องเทศ น้ำมันหอมระเหยที่ได้จากใบประกอบด้วย "β"-caryophyllene, "α"-humulene และ "α"-pinene ในเมล็ดมี "α"-phellandrene, "α"-pinene, myrcene, limonene และ pinene เปลือกไม้ใช้เป็นยารักษาโรคกระเพาะอาหาร เนื้อไม้แข็งใช้ทำเครื่องใช้ต่าง ๆ ได้
มะเดื่อปล้อง

มะเดื่อปล้อง หรือ เดื่อสาย ตะเออน่า ชื่อวิทยาศาสตร์: "Ficus hispida" เป็นไม้ยืนต้นในวงศ์ Moraceae กระจายพันธุ์ในเอเชียจนถึงออสเตรเลียลำต้นเรียบมียางสีขาวข้นเหนียว ใบเดี่ยว ผิวใบจับแล้วสากมือ ดอกช่อ ดอกย่อยเจริญบนฐานรองดอก ดอกมีสามแบบคือดอกสมบูรณ์เพศ ดอกตัวผู้ และดอกตัวเมีย ผลเดี่ยวอยู่ภายในฐานรองดอก สีเขียว มียางสีขาว เมื่อแก่แล้ว ฐานรองดอกเปลี่ยนเป็นสีเหลืองอมส้ม 
ใบต้มน้ำดื่ม รักษาไข้ ปัสสาวะเป็นเลือด รากและลำต้นตัมน้ำดื่ม กระตุ้นการหลั่งน้ำนม แก้หวัด รากและเปลือกต้นใช้ตำแก้ฝี แก้ผื่นคันตามผิวหนัง
โนโบริเบ็ตสึ

โนโบริเบ็ตสึ (; โรมาจิ: "Noboribetsu") หรือ นูปูร์เป็ต (Nupur-pet) เป็นนครในกิ่งจังหวัดอิบูริ ในจังหวัดฮกไกโด ของประเทศญี่ปุ่น ตั้งอยู่ทางตะวันตกเฉียงใต้ของนครซัปโปโระ นอกจากนี้เมืองยังกินพื้นที่ของอุทยานแห่งชาติชิกตสึ-โทยะ บางส่วนด้วย
เนื่องด้วยตัวเมืองเป็นเมืองที่ตั้งอยู่บนปากแม่น้ำ ดังนั้นจึงมีพื้นที่ค่อนข้างแคบ ซึ่งห่างจากชายฝั่งราว 6 กิโลเมตร ยังเป็นที่ตั้งของ โนโบริเบ็ตสึอนเซ็ง (登別温泉) ที่ผู้คนสามารถเพลิดเพลินกับน้ำพุร้อนจำนวนมาก โดยที่นี่เป็นหนึ่งในรีสอร์ทที่มีชื่อเสียงมากในประเทศญี่ปุ่น และถือเป็น "เมืองน้ำพุร้อน" ที่ใหญ่ที่สุดในในฮกไกโด ซึ่งสถานที่แห่งนี้ ยังเป็นที่ตั้งของ หุบเขานรก จิโงกุดานิ (地獄谷) 
นอกจากนี้ โนโบริเบ็ตสึ ยังเป็นที่ตั้งของอุทยานหมีสีน้ำตาล ซึ่งเป็นหมีเฉพาะถิ่นของฮกไกโด ซึ่งหมีสีน้ำตาลยังถือเป็นสัญลักษณ์อย่างหนึ่งของเมืองนี้อีกด้วย
ชื่อ.
ที่มาของชื่อ "โนโบริเบ็ตสึ" มาจากภาษาไอนุ คำว่า "นูปูร์เป็ต" (ヌプㇽ・ペッ, nupur-pet) แปลว่า "แม่น้ำข้น" เนื่องจากอนเซ็งที่มีหินปูนปนไหลเข้าแม่น้ำจึงทำให้เกิดเป็นสีขาวขุ่น
เวิลด์แชมเปียนชิพโป๊กเกอร์

เวิลด์แชมเปียนชิพโป๊กเกอร์  เป็นซีรีส์วิดีโอเกมโป๊กเกอร์ที่ได้รับการพัฒนาโดยคอร์ซอฟต์ และได้รับการเปิดตัวใน ค.ศ. 2005 โดยเครฟเอนเตอร์เทนเมนท์ เกมซีรีส์นี้ใช้ประโยชน์จากความนิยมที่มีต่อไพ่โป๊กเกอร์ล่าสุดซึ่งมาจากความสำเร็จของเวิลด์ซีรีส์ออฟโป๊กเกอร์
ภาคแรกของซีรีส์ เวิลด์แชมเปียนชิพโป๊กเกอร์ ได้รับความนิยมโดยทั่วไปเมื่อได้รับการเปิดตัว ส่วนเว็บไซต์เกมสปอตได้วิจารณ์ถึงการขาดความประณีตแต่ให้การยอมรับในส่วนของผู้เล่นหลายคน สำหรับเวอร์ชันเกมคิวบ์ได้รับการยกเลิกไปก่อนที่จะมีการผลิต
เวิลด์แชมเปียนชิพโป๊กเกอร์ 2: ฟีเจอริงฮาวเวิร์ด เลเดอเรอร์.
ภาคต่อของเกมนี้ไดรับการเปิดตัวในปีถัดมา และได้ปรับปรุงภายหลังจากที่พบคำวิจารณ์บางส่วนในเวอร์ชันก่อนหน้า เว็บไซต์เกมสปอตได้ให้การยกย่องด้านปัญญาประดิษฐ์ของเกม รวมถึงการใช้ออนไลน์ของทุกระบบแพลตฟอร์ม
เวิลด์แชมเปียนชิพโป๊กเกอร์: ฟีเจอริงฮาวเวิร์ด เลเดอเรอร์ "ออลอิน".
ภาคสามของซีรีส์นี้ได้รับการเปิดตัวครั้งแรกหลังจากการเปิดตัวในภาคสองได้เก้าเดือนในระบบเพลย์สเตชัน 2, เพลย์สเตชันพอร์เทเบิล และเอกซ์บอกซ์ 360 โดยมีความคิดเห็นต่อเกมภาคนี้อยู่ที่ประดับปานกลางซึ่งได้รับคะแนนรวมน้อยกว่าในภาคก่อน เว็บไซต์เกมสปอตได้วิจารณ์เกมนี้ว่าไม่ได้มีการนำเสนอองค์ประกอบใหม่ดังที่เคยทำไว้ในแฟรนไชส์การแข่งขัน ส่วนระบบวีได้รับการเปิดตัวใน ค.ศ. 2007 ซึ่งได้รับการพัฒนาโดยพอยท์ออฟวิว ซึ่งเป็นที่รู้จักกันว่าจะช่วยให้ผู้เล่นสามารถใช้ฟังก์ชันการเคลื่อนไหวของวีรีโมทสำหรับการเล่นเกม
อุทยานแห่งชาติชิกตสึ-โทยะ

อุทยานแห่งชาติชิกตสึ-โทยะ (; โรมาจิ: "Shikotsu Tōya Kokuritsu Kōen"; ชิกตสึ โทยะ โคกุริตสึ โคเอ็ง) เป็นอุทยานแห่งชาติซึ่งตั้งอยู่ทางตะวันตกของเกาะฮกไกโดในประเทศญี่ปุ่น ตั้งชื่อตาม ทะเลสาบชิกตสึ และทะเลสาบโทยะ เป็นหนึ่งในสถานที่ท่องเที่ยวทางธรรมชาติยอดนิยมของฮกไกโด นอกจากนี้ รีสอร์ตน้ำพุร้อนที่ขึ้นชื่อของเมืองโนโบริเบ็ตสึก็ยังตั้งอยู่ภายในเขตอุทยานฯ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ระบบรับข้อมูลอุตุนิยมวิทยาโดยอัตโนมัติ

ระบบรับข้อมูลอุตุนิยมวิทยาโดยอัตโนมัติ  หรือเรียกโดยย่อว่า อาเมดัส (; โรมาจิ: "Amedasu") เป็นเครือข่ายสังเกตการณ์บนผิวโลกด้วยความละเอียดสูง ซึ่งสำนักอุตุนิยมวิทยาญี่ปุ่น (Japan Meteorological Agency) พัฒนาขึ้นใช้รวบรวมข้อมูลเกี่ยวกับภูมิอากาศในภูมิภาคต่าง ๆ และตรวจสอบการพยากรณ์อากาศ เริ่มทำงานเมื่อวันที่ 1 พฤศจิกายน พ.ศ. 2517 ปัจจุบันมีสถานีสาขาอยู่ราวหนึ่งพันสามร้อยแห่งทั่วประเทศญี่ปุ่น และในจำนวนนี้ ราวหนึ่งพันหนึ่งร้อยแห่งไม่มีมนุษย์ควบคุม
เอลีโย ดี รูโป

เอลีโย ดี รูโป ([eljo di ʁupo]; เกิดวันที่ 18 กรกฎาคม พ.ศ. 2494) ในปัจจุบันดำรงตำแหน่งมุขนายกวอลโลเนีย เขาเคยดำรงตำแหน่งนายกรัฐมนตรีคนที่ 40 แห่งราชอาณาจักรเบลเยียม และหัวหน้าคณะรัฐมนตรีชุดที่ 68 ตั้งแต่วันที่ 6 ธันวาคม พ.ศ. 2554 จนถึง 11 ตุลาคม พ.ศ. 2557 เป็นนายกรัฐมนตรีคนแรกที่ใช้ภาษาฝรั่งเศสในรอบสามสิบปีหลังจากผู้ดำรงตำแหน่งคนสุดท้ายคือ เปาล์ ฟันเดิน บุยนันตส์ ซึ่งเข้ารับตำแหน่งเมื่อ พ.ศ. 2522 และยังเป็นนายกรัฐมนตรีจากพรรคสังคมนิยมคนแรกในรอบเกือบสี่สิบปีหลังจากแอดมง เลอบูร์ตง ซึ่งหมดวาระลงใน พ.ศ. 2517
เอลีโย ดี รูโป ยังเป็นนายกรัฐมนตรีคนแรกของเบลเยียมที่ไม่ได้สืบเชื้อสายจากชาววอลลูนหรือเฟลมิช โดยบิดาและมารดาของเขาเป็นผู้อพยพจากประเทศอิตาลี และยังเป็นนายกรัฐมนตรีเพียงคนเดียวที่แสดงออกว่าเป็นเกย์ในกลุ่มประเทศยุโรป
นายกรัฐมนตรีเบลเยียม

นายกรัฐมนตรีเบลเยียม หรือเรียกอย่างเป็นทางการว่า นายกรัฐมนตรีแห่งราชอาณาจักรเบลเยียม  เป็นหัวหน้ารัฐบาลกลางของประเทศเบลเยียม โดยรัฐธรรมนูญกำหนดให้นายกรัฐมนตรีต้องเป็นสมาชิกสภาผู้แทนราษฎร และมาจากการเลือกตั้งโดยเสียงข้างมากในรัฐสภากลาง และได้รับการแต่งตั้งโดยพระมหากษัตริย์เบลเยียม
Verax

Verax อาจหมายถึง
อื่นๆ.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ดุกเดอดีฌง

ดุกเดอดีฌง  เป็นทีมฮอกกี้น้ำแข็งฝรั่งเศสซึ่งตั้งฐานอยู่ในดีฌงโดยร่วมแข่งขันในลีกมากนุส ปัจจุบันทีมนี้ใช้ชื่อ "ดุกเดอดีฌง" (เหล่าดุ๊กแห่งเมืองดีฌง)
ประวัติ.
ค.ศ. 1969 - 1983.
สโมสรนี้ก่อตั้งขึ้นใน ค.ศ. 1969 โดยการก่อตั้งสโมสรนี้เกิดขึ้นภายหลังที่มีการจัดการแข่งขันกีฬาโอลิมปิกฤดูหนาวที่เกรอนอบล์
สโมสรนี้ได้เปิดตัวครั้งแรกในการแข่งแอ็ฟแอ็ฟอัชเฌดีวีซียง 1 ฤดูกาล 1971-1972
ปลาปักเป้าดำแม่น้ำโขง

ปลาปักเป้าดำแม่น้ำโขง หรือ ปลาปักเป้าบึง (ชื่อวิทยาศาสตร์: "Pao brevirostris") เป็นปลาปักเป้าน้ำจืดชนิดหนึ่ง ในวงศ์ปลาปักเป้าฟันสี่ซี่ (Tetraodonidae)
ปลาปักเป้าดำแม่น้ำโขงมีลักษณะทั่วไปคล้ายกับปลาปักเป้าดำ ("P. cochinchinensis") และปลาปักเป้าจุดแดง ("P. abei") ซึ่งอยู่ในสกุลเดียวกัน แต่มีความแตกต่างกันที่จุดที่ข้างลำตัวจะไม่มีจุดที่กลมใหญ่เหมือนรูปดวงตาในปลาขนาดใหญ่ (แต่ในปลาขนาดเล็ก อาจจะยังมีอยู่) แต่จะมีลักษณะเป็นวงดำ โดยสีทั่วไปเป็นสีคล้ำบนพื้นสีเขียวขี้ม้า มีดวงตาสีแดง และมีแนวของเกล็ดฝอยขนาดเล็กบนผิวหนังที่เป็นลักษณะสาก คลุมลงมาแค่ระหว่างดวงตา แต่ไม่ถึงบริเวณช่องจมูก ด้านท้องมีจุดเล็กเป็นแต้ม ๆ ตัวเมียมีสีจางกว่าตัวผู้
มีขนาดโตเต็มที่ประมาณ 15 เซนติเมตร แต่โดยเฉลี่ยประมาณ 8-10 เซนติเมตร พบเฉพาะในลุ่มแม่น้ำโขงเท่านั้น ตั้งแต่จังหวัดหนองคาย, อุดรธานี, บึงกาฬ พบอาศัยอยู่ในน้ำตื้นของแหล่งน้ำนิ่ง พบได้ตลอดทั้งปี เช่น หนอง หรือบึง ที่มีน้ำใสสะอาดมีพืชน้ำ และชายฝั่งมีต้นไม้น้ำขึ้นหนาแน่น
ปลาปักเป้าดำแม่น้ำโขงได้รับการอนุกรมวิธานโดยภาสกร แสนจันแดง, ชวลิต วิทยานนท์ และชัยวุฒิ กรุดพันธ์ นักมีนวิทยาชาวไทย จากการศึกษาวิจัยร่วมกันในเรื่องปลาปักเป้าน้ำจืดในสกุลเดียวกันนี้ในลุ่มแม่น้ำโขง 6 ชนิด ซึ่งปลาปักเป้าดำแม่น้ำโขงนั้นเป็นรู้จักกันมานานไม่ต่ำกว่า 20 ปีแล้ว โดยปะปนไปกับปลาปักเป้าชนิดอื่น ๆ และเพิ่งถูกแยกออกมาต่างหากเมื่อปี ค.ศ. 2013 โดยใช้ชื่อวิทยาศาสตร์ว่า "Tetraodon palustris" ซึ่งคำว่า "palustris" เป็นภาษาละติน หมายถึง "หนอง, บึง" อันเป็นแหล่งอาศัยนั่นเอง แต่ต่อมาในเดือนพฤศจิกายน ปีเดียวกัน มอริส ก็อตลา นักมีนวิทยาชาวสวิสได้ศึกษาปลาปักเป้าน้ำจืดใหม่จึงพบว่า เป็นปลาปักเป้าที่มีผู้ได้อนุกรมวิธานไว้แล้ว และได้ตั้งชื่อสกุลให้ใหม่ดังที่ปรากฏอยู่ในปัจจุบัน
กัลบีอา

กัลบีอา  เป็นเทศบาลบนเกาะมายอร์กา ส่วนหนึ่งของแคว้นปกครองตนเองหมู่เกาะแบลีแอริก  ของประเทศสเปน ตั้งอยู่ทางตะวันตกเฉียงใต้ของเกาะมายอร์กา ระหว่างเทือกเขาเซร์รา เด ตรามุนตานา และเซร์รา เด นาบูร์เกซา 
กัลบีอามีพื้นที่ราว 145 ตารางกิโลเมตร (56 ตร.ไมล์) ทิศเหนือติดกับเขตเทศบาลของ ปุยช์ปุญเญนต์  และ เอสเตเยนช์ส  ทางตะวันออกติดกับเทศบาลเมืองปัลมา  ทางตะวันตกดิดกับเขตเทศบาล อันดราตก์ซ  และทิศใต้ติดกับชายฝั่งทะเลเมดิเตอร์เรเนียน
จากรายงานทะเบียนประชากร (ณ วันที่ 1 มกราคม) พ.ศ. 2561 มีประชากรผู้อยู่อาศัย 49,333 คน ปัจจุบันเป็นเขตเทศบาลที่มีจำนวนประชากรเป็นลำดับที่สอง ของหมู่เกาะแบลีแอริกทั้งหมด ซึ่งเป็นรองเฉพาะปัลมา เมืองหลวงของหมู่เกาะเท่านั้น และยังเป็นพื้นที่ที่มีนักท่องเที่ยวมากที่สุด การกระจายตัวของประชากรในพื้นที่จะอยู่โดยรอบของศูนย์กลางชุมชนต่าง ๆ ที่สร้างขึ้น อันเป็นผลมาจากการท่องเที่ยวและการพัฒนาเมืองในช่วงคริสต์ศตวรรษที่ 20
วัฒนธรรมเกาหลี

ถึงแม้ว่าการเมืองของประเทศเกาหลีเหนือและเกาหลีใต้ จะมีความขัดแย้ง แต่สิ่งที่ทั้งสองประเทศมีร่วมกันคือ วัฒนธรรมเกาหลี
ศิลปะ.
นาฏศิลป์.
ความแตกต่างระหว่างนาฏศิลป์พื้นบ้านกับนาฏศิลป์มาตรฐานในเกาหลีคือ ดนตรีประกอบ นาฏศิลป์มาตรฐานทั่วไปของเกาหลีนั้น เรียกว่า "jeongjaemu" (정재무) ซึ่งจัดแสดงในงานเลี้ยง และ "ilmu" (일무) ซึ่งจัดแสดงในพิธีขงจื้อเกาหลี "Jeongjaemu" แบ่งเป็นการแสดงแบบท้องถิ่น (향악정재, "hyangak jeongjae") และแบบทางการซึ่งได้รับอิทธิพลมาจากเอเชียกลางและประเทศจีน (당악정재, "dangak jeongjae") ส่วน "Ilmu" ก็แบ่งเป็นการแสดงแบบสามัญชน (문무, "munmu") และแบบทหาร (무무, "mumu") การแสดงส่วนใหญ่มักสวมหน้ากาก ชุดที่นิยมใส่เพื่อแสดง เรียกว่า "เก็นจะ"
จิตรกรรม.
จิตรกรรมที่พบในเกาหลีในช่วงยุคก่อนประวัติศาสตร์นั้น เป็นศิลปะสกัดหิน ซึ่งแสดงถึงการเผยแพร่ศาสนาพุทธจากประเทศอินเดีย ผ่านทางประเทศจีน
งานฝีมือ.
มีงานฝีมือที่เก่าแก่มากมายในเกาหลี ส่วนใหญ่มากเป็นงานฝีมือทีเกิดจากการกระทำยามว่างของผู้คน มักใช้วัสดุโลหะ ไม้ แฟบริก แก้ว ซึ่งหาพบได้ง่าย
งานฝีมือส่วนใหญ่ มักได้รับอิทธิพลจากประเทศจีน
ซับเวย์เซิร์ฟเฟอส์

ซับเวย์เซิร์ฟเฟอส์  เป็นเกมแอปพลิเคชันบนโทรศัพท์มือถือ พัฒนาโดยกิลู บริษัทเอกชนแห่งหนึ่งในประเทศเดนมาร์ก จำหน่ายใน พ.ศ. 2555 โดยเนื้อเรื่องของเกมเป็นเด็กที่ชอบโชว์ฝีมือโดยการนำสีไปพ่นกับตัวรถไฟ และตำรวจมาพบเข้า จึงต้องหนีตำรวจ โดยหลบหนีรถไฟซึ่งเป็นส่วนหลักในการเล่นเกมครับ 
ปัจจุบันอยู่ในเวอร์ชันของ "เวิลด์ทัวร์" ซึ่งจะเปลี่ยนสถานที่ในฉากเกมไปตามเมืองที่มีชื่อเสียงต่าง ๆ
รูปแบบเกม.
เกมนี้ออกแบบให้ตัวละครสามารถเคลื่อนที่ กระโดด เอียงตัวได้ และมีอุปกรณ์พิเศษในการหนีตำรวจที่สถานีรถไฟ
ผักกาดกบ

ผักกาดกบ ชื่อวิทยาศาสตร์: "Gynura pseudochina" (L.) DC. เป็นพืชในวงศ์ Compositae ชื่ออื่นๆได้แก่ คำโคก ผักกาดดง ผักกาดนกเขา หนาดแห้ง ผักกาดดิน เป็น พืชล้มลุก อายุหลายปี ลำต้นสั้น เป็นเหลี่ยม อวบน้ำ ตั้งตรง มีเหง้าใต้ดินขนาดใหญ่ ปลายยอดมีขนสั้นนุ่มปกคลุม ใบเดี่ยว เรียงเวียนสลับชิดกัน เป็นกระจุกแบบกุหลาบซ้อน โคนใบสอบเรียวแคบ ขอบใบจักเว้าเหมือนซี่ฟัน ผิวใบด้านบนสีม่วงสลับเขียว มีขนสั้นกระจาย แผ่นใบหนาอวบน้ำ ก้านใบสั้นหรือไม่มีก้านใบ ดอกออกเป็นช่อแบบช่อกระจุกแน่นแยกแขนง ออกที่ซอกใบและปลายยอด กลีบดอกสีเหลือง รูปหลอด ปลายแยกเป็น 5 แฉก ปลายแฉกด้านหลังมีปุ่มเล็ก มี 60-70 ดอก ก้านช่อ ฐานดอกแบน ก้านช่อดอกมีขนสีขาวหนาแน่น เกสรเพศผู้ มี 5 อัน อับเรณูปลายมน เกสรเพศเมีย มีขนสั้น รังไข่อยู่ใต้วงกลีบ รูปทรงกระบอก เกลี้ยง วงใบประดับมี 2 ชั้น ชั้นนอกแยกกัน รูปแถบ วงใบประดับวงใน 10-15 ใบ รูปใบหอก ปลายแหลม มีขนประปราย หรือเกือบเกลี้ยงตรงกลางใบ ผลแห้ง รูปทรงกระบอก มีรยางค์ 10 เส้น เมล็ดล่อน ออกดอกช่วงเดือน กุมภาพันธ์ ถึง พฤษภาคม
ผักกาดกบเป็นพืชสมุนไพร ทั้งต้นใช้เป็นยาบรรเทาอาการปวดและบวม เป็นยาพอกเนื้องอกที่เต้านม แก้โรคไฟลามทุ่ง น้ำคั้นใบเป็นยาอมกลั้วคอ แก้เจ็บคอ เหง้า ใช้เป็นยาแก้ช้ำใน ห้ามเลือด แก้โรคบิด รักษาแผลอักเสบ แก้มดลูกอักเสบ ขับประจำเดือน แก้ไข้ รากและใบสด ตำพอกแก้ปวดบวม ทางจังหวัดนครราชสีมา ใช้ เหง้า แก้ไข้ แก้บิด รักษาแผลอักเสบ ขับประจำเดือนหลังคลอดบุตร ทั้งต้น ตำเป็นยาพอก บรรเทาปวดบวม ในอินโดจีน ใช้ใบพอกลดอาการบวม ฝี หรือถอนพิษ อาการปวดแสบปวดร้อน เหง้า ใช้กินรักษาพิษไข้ กระสับกระส่าย ส่วนในเกาะชวา ใช้ รากเป็นยา เมื่อระบบหมุนเวียนโลหิตไม่ปกติ
พระมหากษัตริย์เบลเยียม

พระมหากษัตริย์เบลเยียม (,) เป็นประมุขแห่งรัฐของประเทศเบลเยียม ตามระบอบราชาธิปไตยภายใต้รัฐธรรมนูญ พระมหากษัตริย์พระองค์ปัจจุบันคือ สมเด็จพระราชาธิบดีฟีลิป เสด็จขึ้นครองราชย์ต่อจากพระราชบิดาเมื่อวันที่ 21 กรกฎาคม พ.ศ. 2556
ประวัติ.
เมื่อเบลเยียมได้รับเอกราชอย่างสมบูรณ์ในปี 2373 รัฐสภาแห่งชาติได้เลือกการปกครองในระบอบราชาธิปไตยภายใต้รัฐธรรมนูญ โดยได้รับเสียงสนับสนุนจากสมาชิกในรัฐสภาถึง 174 เสียง ต่อ 13 เสียง ในเดือนกุมภาพันธ์ พ.ศ. 2374 รัฐสภาได้มีมติเลือกเจ้าชายหลุยส์ ดยุกแห่งเนอมูร์ พระราชโอรสของพระเจ้าหลุยส์-ฟีลิปที่ 1 แห่งฝรั่งเศส เป็นพระมหากษัตริย์ แต่ประเทศมหาอำนาจอื่น ๆ ต่างกดดันไม่ให้พระเจ้าหลุยส์-ฟีลิปที่ 1 ตอบรับ ทำให้พระองค์ปฏิเสธในที่สุด หลังจากนั้นรัฐสภาแห่งชาติจึงได้แต่งตั้งเอราสม์ หลุยส์ ซูร์แล เดอ ชอกีเย ให้ดำรงตำแหน่งผู้สำเร็จราชการในวันที่ 25 กุมภาพันธ์ พ.ศ. 2374
ในที่สุดรัฐสภาได้มีมติเลือกเจ้าชายเลออปอลแห่งซัคเซิน-โคบวร์ค-โกทาขึ้นเป็นพระมหากษัตริย์เบลเยียม โดยพระองค์ได้รับการรับรองจากรัฐสภาเมื่อวันที่ 4 มิถุนายน พ.ศ. 2374 และในอีก 6 สัปดาห์ต่อมาพระองค์จึงเข้าพิธีสาบานตนต่อหน้ารัฐธรรมนูญแห่งเบลเยียมบริเวณหน้าโบสถ์นักบุญเจมส์แห่งเกาเดินแบร์คที่กรุงบรัสเซลส์ เมื่อวันที่ 21 กรกฎาคม พ.ศ. 2374 ซึ่งต่อมาได้กลายเป็นวันชาติของเบลเยียม
อันดับผักกาด

อันดับผักกาด หรือ Brassicales เป็นอันดับของพืชมีดอกในกลุ่มยูโรสิด II ของพืชใบเลี้ยงคู่ในระบบ APG II สมาชิกของอันดับนี้สามารถผลิต glucosinolate (น้ำมันมัสตาร์ด)ได้ อันดับนี้บางครั้งเรียก Capparales
สมาชิกในอันดับนี้ได้แก่:
การจัดอันดับ.
แผนภาพข้างล่างนี้แสดงวิวัฒนาการชาติพันธุ์ของพืชในอันดับผักกาดพร้อมอายุโดยประมาณจากการศึกษาดีเอ็นเอในพลาสติดเมื่อ ค.ศ. 2018:
ในวันที่ 20 เมษายน 2020 พืชใหม่ชนิดเดียวจากนามิเบียชื่อว่า "Tiganophyton karasense" Swanepoel, F.Forest & A.E. van Wyk จัดให้อยู่ในอันดับนี้ ในฐานะพืชชนิดเดียวของวงศ์ Tiganophytaceae ซึ่งมีความใกล้ชิดกับ Bataceae, Salvadoraceae และ Koeberliniaceae
สมเด็จพระเจ้าบรมวงศ์เธอ เจ้าฟ้าปิ๋ว

สมเด็จพระเจ้าบรมวงศ์เธอ เจ้าฟ้าปิ๋ว มีพระนามเดิมว่า พระองค์ปิ๋ว (26 เมษายน พ.ศ. 2365 - พ.ศ. 2383) เป็นพระราชโอรสในพระบาทสมเด็จพระพุทธเลิศหล้านภาลัย ประสูติแต่สมเด็จพระเจ้าบรมวงศ์เธอ เจ้าฟ้ากุณฑลทิพยวดี
พระประวัติ.
สมเด็จพระเจ้าบรมวงศ์เธอ เจ้าฟ้าปิ๋วประสูติเมื่อ วันศุกร์ เดือน 6 ขึ้น 6 ค่ำ ปีมะแมจัตวาศก จ.ศ. 1184 ซึ่งตรงกับวันที่ 26 เมษายน พ.ศ. 2365 เป็นพระราชโอรสพระองค์ที่ 3 ในสมเด็จพระเจ้าบรมวงศ์เธอ เจ้าฟ้ากุณฑลทิพยวดี
ต่อมาในแผ่นดินของพระบาทสมเด็จพระนั่งเกล้าเจ้าอยู่หัว รัชกาลที่ 3 ได้ทรงพระกรุณาโปรดตั้งองค์ใหญ่ สถาปนาเป็นเจ้าฟ้าพระราชทานพระนามว่า "อาภรณ์" ตั้งแต่นั้นมาจึงเรียกกันว่า "เจ้าฟ้าอาภรณ์" แต่องค์กลางกับองค์ปิ๋วนั้น ทรงพระกรุณาเรียกว่าเจ้าหนูกลางกับเจ้าหนูปิ๋ว เจ้าฟ้าปิ๋วทรงได้รับพระราชทานโสกันต์เมื่อพ.ศ. 2377 มีการสมโภชที่พระที่นั่งดุสิตมหาปราสาท มีงานมหรสพ 4 วัน
ต่อมาเจ้าฟ้ากุณฑลทิพยวดีทรงฝากพระโอรสองค์กลาง "เจ้าฟ้ากลาง" พระชันษาได้ 10 ปีกับโอรสองค์น้อย "เจ้าฟ้าปิ๋ว" พระชันษา 7 ปี ให้สุนทรภู่ซึ่งขณะนั้นบวชเป็นพระสอนหนังสือในปี พ.ศ. 2372 พระสุนทรภู่เริ่มถวายพระอักษร แก่เจ้าฟ้าทั้งสองพระองค์ จนอ่านออกเขียนได้คล่องแล้ว พระสุนทรภู่จึงได้แต่งภาษิตคำกลอนขึ้นถายเจ้าฟ้าทั้งสองพระองค์ เมื่อ พ.ศ. 2373 ได้แก่ "เพลงยาวถวายโอวาท" นอกจากนี้เจ้าฟ้ากุณฑลทิพยวดี ยังได้ทรงฝากฝังพระราชโอรสทั้ง 3 พระองค์ให้เป็นศิษย์ของเจ้าฟ้ามงกุฎ (พระบาทสมเด็จพระจอมเกล้าเจ้าอยู่หัว รัชกาลที่ 4) ซึ่งขณะนั้นได้ทรงผนวชอยู่วัดบวรนิเวศวิหารอีกด้วย ในรัชกาลที่ 3 นี้ เจ้าฟ้าอาภรณ์ได้เริ่มรับราชการโดยได้ทรงช่วยกำกับกรมพระคชบาล และเจ้าฟ้ากลางได้รับราชการในกรมวัง ส่วนเจ้าฟ้าปิ๋วนั้นยังทรงพระเยาว์จึงไม่ได้ทรงรับราชการแต่อย่างใด
เจ้าฟ้าปิ๋วสิ้นพระชนม์เมื่อ ปีชวดโทศก จ.ศ. 1202 ซึ่งตรงกับพ.ศ. 2383 ขณะพระชันษาได้ 19 ปี ในรัชสมัยพระบาทสมเด็จพระนั่งเกล้าเจ้าอยู่หัว
มาวิน ทวีผล

มาวิน ทวีผล (เกิด 15 กรกฎาคม พ.ศ. 2524) ชื่อเล่น วิน เป็นนักแสดงและพิธีกรชาวไทย สังกัดช่อง 3 เอชดี
ประวัติ.
มาวิน สำเร็จการศึกษาในระดับประถมศึกษาจากโรงเรียนเซนต์คาเบรียล และในระดับมัธยมศึกษาจากโรงเรียนเตรียมอุดมศึกษา ห้องสายศิลป์เยอรมัน (ต.อ.60) และระดับปริญญาตรีจากมหาวิทยาลัยอัสสัมชัญ เริ่มเข้าวงการด้วยการเดินแบบ ถ่ายแบบก่อนเข้าสู่วงการละครโดยการชักนำของ วรายุทธ มิลินทจินดา โดยมีผลงานทางละครทางช่อง 3 ที่สร้างชื่อเสียงคือ "มาเฟียที่รัก" และ "ดิน น้ำ ลม ไฟ" ปัจจุบันยังเป็นนายแบบตามแคตวอล์คและตามนิตยสารแฟชั่นต่างๆ หลายเล่ม อีกทั้งยังทำงานทั้งเบื้องหน้าและเบื้องหลังทางละครช่อง 3
มาวิน ได้จดทะเบียนสมรสกับ ปิยวดี มาลีนนท์ ผู้จัดละครและบุตรสาวของประชา มาลีนนท์ เมื่อวันที่ 12 ธันวาคม พ.ศ. 2564 
มีบุตรสาวด้วยกัน 1 คน ชื่อ น้องเหมียวหมี่ มนต์ลีนา ทวีผล เกิดเมื่อวันที่ 11 พฤษภาคม พ.ศ. 2568
ผลงาน.
ละครโทรทัศน์.
ละครโทรทัศน์ทั้งหมดด้านล่างนี้ออกอากาศทางช่อง 3
ชวลิต ธนะชานันท์

ชวลิต ธนะชานันท์ อดีตรัฐมนตรีช่วยว่าการกระทรวงการคลัง ในรัฐบาลพลเอก ชาติชาย ชุณหะวัณ และอดีตผู้ว่าการธนาคารแห่งประเทศไทย อดีตประธานคณะกรรมการตลาดหลักทรัพย์แห่งประเทศไทย อดีตประธานกรรมการบริษัท โพสต์ พับลิชชิงจำกัด (มหาชน)
ประวัติ.
ชวลิต ธนะชานันท์ เกิดเมื่อวันที่ 2 กรกฎาคม พ.ศ. 2473 เป็นบุตรคนที่4 ของ นายเทียม กับนางเริ่มจิต ธนะชานันท์ สำเร็จการศึกษาระดับปริญญาตรีทางด้านเศรษฐศาสตร์ จากมหาวิทยาลัยแมนเชสเตอร์ ประเทศอังกฤษ และได้รับปริญญาดุษฎีบัณฑิตกิตติมศักดิ์ จากคณะพาณิชยศาสตร์และการบัญชี มหาวิทยาลัยธรรมศาสตร์ มีน้องชาย 2 คน ชื่อ พลโท นายแพทย์ ดำรงค์ ธนะชานันท์ และนายเสรี ธนะชานันท์
สมรสกับ ปรานี ธนะชานันท์ มี บุตรีชื่อ ต้องใจ ธนะชานันท์ ดำรงตำแหน่ง กรรมการผู้จัดการ บริษัท ประชารัฐรักสามัคคี วิสาหกิจเพื่อสังคม (ประเทศไทย) จำกัด 
ชวลิต ธนะชานันท์ เริ่มเข้าทำงานเป็นอาจารย์ประจำภาควิชาเศรษฐศาสตร์ วิทยาลัยวิชาการศึกษา ในปี พ.ศ. 2497 เป็นเศรษฐกรประจำ USOM ในปี พ.ศ. 2500 เข้าทำงานที่ธนาคารแห่งประเทศไทย ในตำแหน่งเศรษฐกร ฝ่ายวิชาการ เมื่อปี พ.ศ. 2506 ต่อมาได้ดำรงตำแหน่งผู้ช่วยผู้อำนวยการฝ่ายวิชาการ รองผู้อำนวยการฝ่าวิชาการ และเป็นผู้อำนวยการฝ่ายวิชาการ ในปี พ.ศ. 2518 เป็นผู้ช่วยผู้ว่าการฯ รองผู้ว่าการฯ ในระหว่างปี พ.ศ. 2519-2533 จนกระทั่งได้รับแต่งตั้งเป็นผู้ว่าการธนาคารแห่งประเทศไทย เมื่อวันที่ 6 มีนาคม พ.ศ. 2533 จนถึงวันที่ 30 กันยายนของปีเดียวกัน จากนั้นในเดือนธันวาคม เขาได้รับแต่งตั้งเป็นรัฐมนตรีช่วยว่าการกระทรวงการคลัง
ในปี พ.ศ. 2544 เขาได้รับแต่งตั้งเป็นประธานกรรมการตลาดหลักทรัพย์แห่งประเทศไทย
ชวลิต ถึงแก่กรรมเมื่อวันที่ 9 มีนาคม พ.ศ. 2552
คนละขอบฟ้า

คนละขอบฟ้า เป็นละครโทรทัศน์ แนวละครดราม่า-โรแมนติก สร้างมาจากบทประพันธ์ของ กรุง ญ. ฉัตร ครั้งแรกออกอากาศทาง ช่อง 9 ครั้งที่สองออกอากาศทาง ช่อง 5 และครั้งที่สามออกอากาศทาง ช่อง 3
การสร้างเป็นละครโทรทัศน์.
ครั้งแรกเมื่อปี พ.ศ. 2530 ผลิตโดยบริษัท สีบุญเรือง จำกัด นำแสดงโดย วีรยุทธ รสโอชา, สาวิตรี สามิภักดิ์ ออกอากาศทาง ช่อง 9
ครั้งที่สองปี พ.ศ. 2550 โดยใช้ชื่อว่า ทาสรักทระนง ผลิตโดยบริษัท เอ็กแซ็กท์ และ ซีเนริโอ จำกัด บทโทรทัศน์โดย ตุณย์ กำกับการแสดงโดย สมดุล จันทรบุตร นำแสดงโดย ภูธเนศ หงษ์มานพ, พิมพ์มาดา บริรักษ์ศุภกร, ภูริ หิรัญพฤกษ์, ปกฉัตร เทียมชัย, เฉลิมชัย มหากิจศิริ ออกอากาศทาง ช่อง 5 ทุกวันจันทร์-พฤหัสบดี เวลา 20.25 - 21.25 น. เมื่อวันที่ 20 กันยายน – 7 พฤศจิกายน พ.ศ. 2550
และนำกลับมาสร้างใหม่อีกครั้งในปี พ.ศ. 2559 โดยใช้ชื่อตามบทประพันธ์เดิม ผลิตโดยบริษัท เมคเกอร์ เค จำกัด บทโทรทัศน์คนเดียวกันกับ พ.ศ. 2550 โดย ตุณย์ กำกับการแสดงโดย อดุลย์ ประยันโต นำแสดงโดย วรินทร ปัญหกาญจน์, ศิรินทร์ ปรีดียานนท์, อนุสรณ์ มณีเทศ, อริสรา ทองบริสุทธิ์, ณัฐวรา วงศ์วาสนา, กมลเนตร เรืองศรี ออกอากาศทาง ช่อง 3 ทุกวันจันทร์-อังคาร เวลา 20.15 - 22.50 น. เริ่มตอนแรกวันที่ 6 ธันวาคม พ.ศ. 2559 – 17 มกราคม พ.ศ. 2560 และออกอากาศซ้ำทุกวันจันทร์ - วันศุกร์ เวลา 14.00 - 15.45 น. ต่อจากละครสามีตีตรา เริ่มตอนแรกวันพุธที่ 22 พฤศจิกายน พ.ศ. 2560 – วันจันทร์ที่ 18 ธันวาคม พ.ศ. 2560
การตอบรับ.
ละครในชื่อ ทาสรักทระนง ในปี พ.ศ. 2550 ได้รับกระแสการตอบรับที่ดีและประสบความสำเร็จเป็นอย่างดีจากแฟนละครของเอ็กแซ็กท์ในช่วงเวลานั้นโดยเฉพาะพระนางคู่ขวัญของเรื่องอย่าง กัปตัน ภูธเนศ หงษ์มานพ ผู้รับบท ชินภัทร / นายหัวชิน และ พิม พิมพ์มาดา บริรักษ์ศุภกร ผู้รับบท อาริตา อนุศาสนันท์ ที่แสดงบทบาททางการแสดงจนผู้ชมเชื่อเลยว่าเป็นได้ทั้งคู่รักคู่กัดคู่ฮากันในละครเรื่องดังกล่าวจนเกือบจะได้เป็นคู่ชีวิตจริงๆกันนอกจอจนทำให้เคยมีกระแสจากแฟนๆละครรวมไปถึงแฟนคลับของสองนักแสดงที่ต่างเชียร์ให้คู่นี้สมหวังกันนอกจอแต่ก็ต้องผิดหวังกันไปตามๆกันในห้วงเวลาต่อมา
ละครในชื่อ คนละขอบฟ้า ในปี พ.ศ. 2559 ได้รับกระแสการตอบรับที่ดีพอสมควรไม่แพ้เวอร์ชันปี พ.ศ. 2550 โดยเฉพาะบทบาททางการแสดงที่เปลี่ยนแนวเปลี่ยนคาแรกเตอร์คุณชายของ วรินทร ปัญหกาญจน์ กับบทนายหัวชิน / ชินภัทร ดีบคาแรกเตอร์เจ้าของสวนยางลุคโหดแมน ใจร้อนอารมณ์ร้อนไม่ยอมฟังเหตุผลใคร โดยเฉพาะอย่างยิ่งกับตอนที่ 9 ช่วงที่ 7/9 และ ช่วงที่ 8/9 ซึ่งเป็นฉากเด็ดของนายหัวชินในเวอร์ชันนี้ตรงที่คำด่าทอใส่ต่ออมีนา (มีน) นางร้ายของเรื่องซึ่งรับบทโดย อริสรา ทองบริสุทธิ์
ตะวันบ้านทุ่ง

ตะวันบ้านทุ่ง เป็นละครโทรทัศน์ไทย แนวดราม่า-แอ็กชั่น-คอมเมดี นำแสดงโดย เกียรติกมล ล่าทา,สุนิสา เจทท์ ออกอากาศเมื่อวันที่ 22 สิงหาคม พ.ศ. 2556 - 20 กันยายน พ.ศ. 2556 เวลา 18.30 - 19.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ทีวี ธันเดอร์ จำกัด บทประพันธ์โดย ดาริยา บทโทรทัศน์โดย คฑาหัสต์ บุษปะเกศ, ตุณย์ กำกับการแสดงโดย อดุลย์ บุญบุตร
แหล่งข้อมูลอื่น.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ไทยทีวีสีช่อง 3
 ละครวันจันทร์ - ศุกร์ 18.30 - 19.45</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">ตะวันบ้านทุ่ง</td>
<th style="width: 33%;">ถัดไป</th>
</tr><tr style="text-align: center;">
<td> ผู้ดีอีสาน
</td>
<td> ดอกอ้อสายขวัญ
</td></tr>
</table>
ลู่ จงอี

ลัทธิอนุตตรธรรมเชื่อว่าพระศรีอริยเมตไตรยแบ่งภาคมาเกิดเป็น ลู่ จงอี  เพื่อสืบต่อพงศาธรรมเป็นจู่ซือรุ่นที่ 17 ในประเทศจีนและเป็นจู่ซือองค์แรกในธรรมกาลยุคขาว
ประวัติ.
ลู่ จงอี เกิดที่เมืองจี้หนิง มณฑลซานตง เมื่อวันที่ 18 พฤษภาคม ค.ศ. 1849 ครอบครัวมีฐานะยากจน กำพร้าบิดามารดาตั้งแต่ยังเล็ก จึงอยู่อาศัยกับน้องสาวชื่อลู่ จงเจี๋ย เพียงสองคน เมื่ออายุได้ 22 ปี จงอีจึงไปสมัครเป็นทหารเพื่อหารายได้มาจุนเจือครอบครัว 
ในปี ค.ศ. 1895 ขณะอายุได้ 46 ปี จงอีได้รับวิวรณ์จากพระแม่องค์ธรรมทางความฝันว่า ถึงเวลาที่ท่านต้องเริ่มพันธกิจโปรดสัตว์แล้ว ให้ไปขอรับถ่ายทอดเต๋าจากอาจารย์หลิว ชิงซฺวี (ศิษย์ของหวัง เจฺว๋อี ผู้ก่อตั้งลัทธิอนุตตรธรรม) ซึ่งเป็นจู่ซือของลัทธิอนุตตรธรรมอยู่ในขณะนั้น จงอีจึงตัดสินใจลาออกจากราชการ ไปตามหาอาจารย์หลิว ชิงซวี โดยมีเงินที่เก็บสะสมไว้ติดตัวอยู่ 100 ตำลึง เมื่อได้พบอาจารย์หลิว จงอีก็ได้รับเต๋า โดยเสียเงินทั้ง 100 ตำลึงที่มีอยู่เป็นค่าธรรมเนียม
หลังจากรับเต๋าแล้ว จงอีก็ทำงานเป็นคนงานตักน้ำผ่าฟื้นในสำนักของอาจารย์หลิวนั้น ต่อมาพระแม่องค์ธรรมก็ประทับทรงในกระบะทราย บอกให้อาจารย์หลิวมอบตำแหน่งจู่ซือให้กับพระศรีอริยเมตไตรยคือลู่ จงอี อาจารย์หลิวจึงประกาศแก่บรรดาศิษย์ว่าตนเองชรามากแล้ว ศิษย์ที่ได้รับอาณัติสวรรค์แล้วให้แยกย้ายกันไปฝึกปฏิบัติและเผยแพร่เต๋ากันเองต่อไป ส่วนลู่ จงอี ได้สืบทอดตำแหน่งจู่ซือต่อจากอาจารย์หลิวในปี ค.ศ. 1905 ต่อมา ลู จงอีได้รับแนะนำจากพระแม่องค์ธรรมซึ่งมาประทับทรงในกระบะทรายว่าให้กลับไปตำหนักกวนอิม 
ลู่ จงอี นึกถึงลู่ จงเจี๋ย น้องสาว จึงกลับไปหาน้องสาวที่เมืองจี่หนิง แล้วเล่าถึงเหตุการณ์ที่ตนเองได้รับเต๋า น้องสาวของจงอีเกิดความศรัทธา จึงร่วมกับพี่ชายเผยแพร่เต๋าต่อไปจนแพร่หลาย มีผู้ติดตามเป็นสาวกมากมายหลายพันคน รวมทั้งจาง เทียนหรัน และซุน ฮุ่ยหมิง ซึ่งมาเข้าสำนักในปี ค.ศ. 1918
ลู่ จงอี ถึงแก่กรรมเมื่อวันที่ 26 กุมภาพันธ์ ค.ศ. 1925 สิริอายุได้ 76 ปี
หลังมรณกรรม.
หลังจากลู่ จงอี ถึงแก่มรณกรรมแล้ว พระแม่องค์ธรรมได้ประทับทรงในกระบะทราย ประกาศว่าลู่ จงอี ได้รับอริยฐานะเป็น “จินกงจู่ซือ”  และหลังจากมรณกรรมได้ 100 วัน อาจารย์ลู่ได้เข้าสิงร่างบุรุษชาวมณฑลซานซีชื่อหยาง ชุนหลิง ซึ่งไม่เคยรู้จักลัทธิอนุตตรธรรมมาก่อน นายหยางเดินทางมาที่สถานธรรมที่เมืองจี่หนาน มณฑลซานตง และถ่ายทอดโอวาท 2 ครั้ง คือคัมภีร์ “จินกงเมี่ยวเตี่ยน” และคัมภีร์ “หมีเล่อเจินจิง” ทั้งสองคัมภีร์ถือเป็นคัมภีร์ศักดิ์สิทธิ์ในลัทธิอนุตตรธรรม
จักรพรรดินีเซี่ยวซูรุ่ย

จักรพรรดินีเซี่ยวซูรุ่ย  แห่งกองธงขาวแมนจูตระกูลสีถ่าล่า (喜塔臘氏) เป็นพระนามหลังสิ้นพระชนม์ในพระจักรพรรดินีพระองค์แรกในจักรพรรดิเจียชิ่ง พระนางเป็นจักรพรรดินีแห่งราชวงศ์ชิงใน ค.ศ. 1796 จนกระทั่งสิ้นพระชนม์ใน ค.ศ. 1797
พระราชประวัติ.
จักรพรรดินีเซี่ยวซูรุ่ย ประสูติในราชสกุลแมนจู สกุล ฉี่ถ่าล่า พระบิดาของพระนางทรงดำรงพระยศเป็น ฉี่ถ่าล่า โฮ่วชินโกว  ซึ่งทำงานราชการในช่วงรัชสมัยของจักรพรรดิเฉียนหลง ทรงประสูติในปี ค.ศ. 1760 ในช่วงรัชสมัยจักรพรรดิเฉียนหลง 
ใน ค.ศ. 1774 ทรงเข้าอภิเษกสมรสกับ มกุฎราชกุมารหย่งเยี๋ยน พระโอรสองค์ที่สิบห้าใน จักรพรรดิเฉียนหลงและทรงมีพระประสูติกาลพระธิดาสองพระองค์และพระโอรสหนึ่งพระองค์ และ เมื่อ 9 กุมภาพันธ์ ค.ศ.1796 จักรพรรดิเฉียนหลง ทรงสละราชสมบัติและโดยทรงขึ้นดำรงตำแหน่งเป็น พระบิดาหลวง หรือ จักพรรดิสูงสุด (จีน: 太上皇帝-ไท่ซั่งหวง) อย่างไรก็ตามแม้จะสละราชบัลลังค์แล้วแต่อำนาจที่แท้จริงยังคงอยู่กับพระองค์ มกุฎราชกุมารหย่งเยี๋ยน ได้รับการเสวยราชย์สมบัติต่อมาเป็น สมเด็จพระจักรพรรดิเจียชิ่ง ทรงสถาปนาพระวรชายาเอก ฮีตียาเป็นสมเด็จพระจักรพรรดินีพระองค์แรกในรัชกาลของพระองค์หลังจากพิธีบรมราชาภิเษก
สมเด็จพระจักรพรรดินี ทรงพระประชวรและเสด็จทิวงคต ในปี ค.ศ. 1797 จากที่ทรงพระยศสมเด็จพระจักรพรรดินีได้เพียงหนึ่งปี พระศพถูกฝังอยู่ในสุสาน เชิงหลิง ในสุสานชิงตะวันตก
บริษัทร่วมทุน (ญี่ปุ่น)

บริษัทร่วมทุน (; โรมาจิ: "kabushiki gaisha") เป็นบริษัท (company) รูปแบบหนึ่งตามกฎหมายญี่ปุ่น
ศัพท์.
คำ "คาบูชิกิไกชะ" (kabushiki gaisha) นี้ บริษัทหลายแห่งของญี่ปุ่นมักแปลว่า "บริษัทจำกัด" (limited company) ส่วนบริษัทอื่น ๆ มักแปลเพียง "บริษัท" (corporation หรือ incorporated) แต่คำนี้มีความหมายตรงตัวว่า "บริษัทร่วมทุน" (stock company หรือ joint stock company) รัฐบาลญี่ปุ่นเองเดิมอนุมัติให้แปลอย่างเป็นทางการว่า "บริษัทธุรกิจ" (business corporation) แต่ปัจจุบันเปลี่ยนให้แปลว่า "บริษัทร่วมทุน" (stock company)
ในภาษาญี่ปุ่น คำดังกล่าวเป็นได้ทั้งปัจจัย (suffix) เช่น "โตโยตะจิโดชะคาบูชิกิไกชะ" ("Toyota Motor Corporation") และอุปสรรค (prefix) เช่น "คาบูชิกิไกชะเด็นสือ" ("Dentsu Inc.")
ความเป็นมา.
เดิมประมวลกฎหมายแพ่งญี่ปุ่นได้วางระเบียบการจัดตั้งบริษัทร่วมทุนเอาไว้ บริษัทร่วมทุนแห่งแรก คือ ธนาคารประจำชาติแห่งแรกของญี่ปุ่น (First National Bank of Japan) ซึ่งจัดตั้งขึ้นเมื่อ ค.ศ. 1873 ภายหลังเมื่อญี่ปุ่นถูกสหรัฐอเมริกายึดครองหลังสงครามโลกครั้งที่สอง ชาติผู้เข้ายึดครองได้สังคายนาประมวลกฎหมายแพ่งโดยอาศัยรัฐบัญญัติบริษัทธุรกิจอิลลินอยส์ ค.ศ. 1933 (Illinois Business Corporation Act of 1933) เป็นแม่แบบ บริษัทร่วมทุนของญี่ปุ่นจึงมีร่องรอยบริษัทแบบอเมริกันหลายประการ แต่ก็แตกต่างกันบ้าง เช่น บริษัทร่วมทุนญี่ปุ่นไม่สามารซื้อหุ้นของตนกลับคืนมาได้ ไม่สามารถขายหุ้นราคาน้อยกว่าห้าหมื่นเยนต่อหนึ่งหุ้นได้ และไม่สามารถดำเนินกิจการโดยอาศัยทุนส่วนเกิน (paid-in capital) ซึ่งต่ำกว่าสิบล้านเย็นได้ (ข้อกำหนดเหล่านี้ปัจจุบันได้เปลี่ยนแปลงหรือยกเลิกแล้วก็มี)
ครั้นวันที่ 29 กรกฎาคม ค.ศ. 2005 รัฐสภาญี่ปุ่นตราพระราชบัญญัติบริษัท (Companies Act) ฉบับใหม่ซึ่งใช้บังคับตั้งแต่วันที่ 1 พฤษภาคม ปีถัดมา พระราชบัญญัติฉบับนี้เปลี่ยนแปลงระเบียบการจัดตั้งและดำเนินบริษัทร่วมทุนอย่างใหญ่หลวง โดยปรับปปรุงให้มีลักษณะคล้ายคลึงกับบริษัทร่วมทุนในสหรัฐอเมริกามากขึ้น
เควิน ซีเกอร์ส

เควิน โจเซฟ ซีเกอร์ส (เกิดเมื่อวันที่ 19 กันยายน ค.ศ. 1984 เป็นนักแสดงและนายแบบชาวแคนาดา เควินได้รับบทจอช แฟรมม์ ในภาพยนตร์เรื่อง Air Bud รับบท เดเมียน ดัลการ์ด ในซีรีส์เรื่อง Gossip Girl และได้แสดง มิวสิควิดิโอของ Rock Mafia ในเพลง The Big Bang
ภาษาจีนกลางสำเนียงไต้หวัน

ภาษาจีนกลางสำเนียงไต้หวัน หรือ ภาษาจีนไถวาน มักเรียกเป็น กั๋ว-ยฺหวี่  หรือ หฺวา-ยฺหวี่ (ระวังสับสนกับ) เป็นภาษาจีนที่มาจากภาษาจีนมาตรฐาน (ได้รับการเปลี่ยนแปลงมาจากภาษาจีนกลางสำเนียงปักกิ่ง) เป็นภาษาทางการในเกาะไต้หวัน ภาษานี้เป็นที่รู้จักในคนท้องถิ่นว่า 國語 (กว๋อ-ยฺหวี่)
กว๋อยวี่ แทบจะมีระบบการพูดและการเขียนเหมือนกับภาษาจีนมาตรฐานแทบทั้งสิ้น ซึ่งภาษาจีนมาตรฐานเรียกว่า 普通話 (ผู่ทงฮว่า) แต่อย่างไรก็ตาม ภาษาจีนกลางสำเนียงไต้หวันก็ได้รับคำศัพท์ ไวยากรณ์ และการออกเสียง ที่ผิดเพี้ยนไปจากภาษาจีนมาตรฐานเล็กน้อย ซึ่งได้รับอิทธิพลมาจากภาษาไต้หวัน (臺灣閩南語) และภาษาฮักกา (客家話) ซึ่งเป็นภาษาแม่ของพลเมืองเกาะนี้จำนวน 70% และ 14% ตามลำดับ
คำศัพท์และคำจำกัดความ.
ภาษาจีนไม่ได้เป็นภาษาเดียว แต่เป็นกลุ่มภาษาของตระกูลจีน-ทิเบต ซึ่งรวมถึงภาษาต่างๆ เช่น ภาษาจีนกลาง ภาษากวางตุ้ง และภาษาฮักกะ พวกเขามีต้นกำเนิดและลายลักษณ์อักษรร่วมกันคืออักษรจีน และในหมู่ผู้พูดภาษาจีน พวกเขาถูกมองว่าเป็นสำเนียง (方言 fāngyán) ของภาษาเดียวกัน อย่างไรก็ตาม สำเนียงเหล่านี้มักจะแตกต่างกันมากในรูปแบบพูดและไม่สามารถเข้าใจกันได้ ดังนั้น นักภาษาศาสตร์ตะวันตกจึงมักมองว่ามันเป็นภาษาที่แยกจากกัน ไม่ใช่เป็นสำเนียงของภาษาเดียวกัน [4] โดยอ้างอิงจาก Yuén Rén Chāo, John DeFrançais ได้เปรียบเทียบความแตกต่างระหว่างบางสำเนียงกับความแตกต่างระหว่างภาษาอังกฤษและภาษาดัตช์เป็นต้น
สำเนียงจีนกลางคือกลุ่มของภาษาจีน ซึ่งรวมถึงกลุ่มย่อยอย่างน้อยแปดกลุ่ม ส่วนใหญ่มักเรียกว่าภาษาถิ่น ในภาษาอังกฤษ "สำเนียงจีนกลาง" อาจหมายถึงภาษาถิ่นใดๆ ของสำเนียงจีนกลาง ซึ่งไม่จำเป็นต้องเข้าใจกันได้ อย่างไรก็ตาม มักใช้คำนี้เพื่อหมายถึงภาษาจีนมาตรฐาน ภาษา ซึ่งเป็นภาษาที่มีเกียรติ
ภาษาจีนมาตรฐานในจีนแผ่นดินใหญ่เรียกว่า ผู่ทงหัว (普通话; Pǔtōnghuà; "ภาษา") และในสาธารณรัฐจีน (ไต้หวัน) เรียกว่า กว๋ออวี่ （國語; Guóyǔ; "ภาษาประจำชาติ") ทั้งสองภาษานี้ เช่นเดียวกับสำเนียงจีนกลาง อ้างอิงรูปแบบของสำเนียงปักกิ่งของภาษาจีนกลางและสามารถเข้าใจกันได้ แต่มีความแตกต่างในแง่ของคำศัพท์ เสียง และไวยากรณ์ ในผู่ทงหัวและกว๋ออวี่ก็มีความแตกต่างกันอย่างมีนัยสำคัญ นักวิชาการบางท่านกล่าวว่าผู่ทงหัวและกว๋ออวี่เป็นมาตรฐานที่ถูกสร้างขึ้น โดยกล่าวว่าไม่นับเป็นภาษาบ้านเกิดของคนส่วนใหญ่หรืออาจจะไม่มีคนพูดด้วยซ้ำ
กว๋ออวี่มีอยู่ในช่วงตั้งแต่รูปแบบที่เป็นมาตรฐานที่สุดและเป็นทางการของภาษาไปจนถึงรูปแบบที่ได้รับอิทธิพลมากที่สุดจากภาษาถิ่นฮกเกี้ยน
ความต่างจากภาษาจีนมาตรฐาน.
ตัวอักษร.
ภาษาจีนกลางสำเนียงไต้หวันใช้ตัวอักษรจีนเต็มซึ่งตรงข้ามกับภาษาจีนมาตรฐานที่ใช้ตัวย่อ อักษรเบรลล์ของภาษาจีนสำเนียงนี้ก็มีความแตกต่างจากภาษาจีนมาตรฐานมาก โดยเฉพาะการเขียนตัวอักษรละตินก็มีความแตกต่างอย่างมากโดยตัวอักษรละตินเป็นมาตรฐานสำหรับการเขียนพินอินของภาษาจีนมาตรฐานอยู่แล้ว ในขณะที่ตัวอักษรละตินในภาษาจีนสำเนียงนี้จะถูกเขียนตามเวด-ไจลส์
การออกเสียง.
วิธีการออกเสียงภาษาจีนกลางสำเนียงไต้หวันหลักๆได้รับอิทธิพลมาจากภาษาฮกเกี้ยน, ภาษาแคะและภาษาอังกฤษ แต่พยายามเลียนแบบภาษาจีนกลางมาตรฐานโดยวรรณยุกต์ทั้งสี่มีการใช้แทบจะเหมือนจากภาษาจีนมาตรฐานส่วนคำศัพท์หลายๆคำนำมาจากภาษาไต้หวันแต่รักษาวรรณยุกต์ทั้งสี่ตามภาษาจีนมาตรฐานเอาใว้ แต่พยัญชนะต้นมีข้อจำกัดอยู่มาก ภาษาจีนกลางสำเนียงไต้หวันมีหลากหลายสำเนียงถิ่นย่อย โดยมาตรฐานใช้หน่วยเสียงจากจังหวัดไถเป่ย์เป็นที่ตั้ง
หากจำแนกเสียงกึ่งสระทั้งเป็นสัทอักษรสากลจะถอดเสียงพยัญชนะได้ดังนี้
ตัวอย่างคำศัพท์ที่ออกเสียงต่างกัน.
คำส่วนใหญ่จะมีการออกเสียงวรรณยุกต์ที่ต่างกัน
รักบี (วอริกเชอร์)

รักบี้  เป็นเมืองในวอริกเชียร์ ประเทศอังกฤษ ตั้งอยู่ริมฝั่งแม่น้ำเอวอน เมืองมีประชากร 61,988 คน(ค.ศ. 2001) ทำให้เป็นเมืองใหญ่ที่สุดอันดับ 2 ของวอริกเชียร์เคาน์ตี รักบี้ตั้งอยู่ห่างจากเมืองคอเวนทรีทางทิศตะวันออกราว 13 ไมล์ (21 กม.) เป็นที่ตั้งของโรงเรียนรักบี้ (ตั้งขึ้นเมื่อ ค.ศ. 1567) ซึ่งเป็นสถานที่กีฬารักบี้ถือกำเนิดขึ้น
ซานเซเวโร

ซานเซเวโร  เป็นเมืองและเทศบาลในจังหวัดฟอจจา แคว้นปุลยา ทางทิศใต้-ตะวันออกของประเทศอิตาลี 
มีภูมิอากาศแบบเมดิเตอร์เรเนียน มีอากาศค่อนข้างหนาวในฤดูหนาว (นานครั้งถึงมีหิมะตก) และอากาศร้อนจัดในฤดูร้อน มีลมพัดแรงอยู่ประจำ
ซ็อมลอ-มจูร์

ซ็อมลอ-มจูร์ ("สมฺลมฺชูรฺ") ภาษาเขมรถิ่นไทยเรียก สันลอมะจู (แปลว่า ต้มส้ม, ต้มเปรี้ยว) ภาษาไทยถิ่นตราดเรียก ต้มส้มสะลอมะจู ในประเทศไทยเรียก แกงส้มเขมร เป็นแกงชนิดหนึ่งของประเทศกัมพูชาที่มีรสเปรี้ยวนำ ซึ่งได้จากมะขามเปียก หรืออาจได้จากมะเขือเทศ สับปะรด ส่วนเนื้อสัตว์ชาวเขมรนิยมใช้เนื้อวัวเป็นหลัก และมีส่วนประกอบอื่นอีก เช่น ผักบุ้ง ขึ้นฉ่าย และใบย่านาง มีลักษณะคล้ายกับกัญจัว  ซึ่งเป็นแกงชนิดหนึ่งของเวียดนามภาคใต้
ซ็อมลอ-มจูร์ มีหลายรูปแบบ ได้แก่
ชาวเขมรในประเทศไทยจะนิยมใช้ปลาดุกเป็นหลัก ต่างจากชาวเขมรในประเทศกัมพูชาที่นิยมใช้เนื้อวัว ในชุมชนบ้านครัว กรุงเทพมหานคร ประเทศไทย อันเป็นชุมชนชาวจามมุสลิมที่อพยพมาจากประเทศกัมพูชา มีอาหารชนิดนี้ เรียกว่า "แกงส้มเนื้อ" หรือ "แกงส้มเขมร" มีส่วนประกอบหลักคือ เนื้อวัวต้มจนเปื่อย ปรุงรสด้วยเครื่องแกงเผ็ด มะเขือเปราะ ถั่วฝักยาว ใบมะกรูด ใบโหระพา ชูรสเปรี้ยวด้วยมะเขือเทศ และมะขามเปียก
เปห์ เอวินด์ สวินฮุฟวุด

เปห์ เอวินด์ สวินฮุฟวุด  (15 ธันวาคม ค.ศ. 1861 - 29 กุมภาพันธ์ ค.ศ. 1944) เป็นผู้สำเร็จราชการแห่งฟินแลนด์คนแรกในปี 1918 และเป็นประธานาธิบดีคนที่ 3 ของประเทศฟินแลนด์ ในระหว่างปี 1931-1937 ในอดีตเขาเป็นทนาย ผู้พิพากษาและนักการเมืองในรัสเซีย ราชรัฐฟินแลนด์ เขามีบทบาทสำคัญในการเคลื่อนไหวเพื่อเรียกร้องเอกราชของฟินแลนด์ สวินฮุฟวุดได้เป็นประมุขแห่งรัฐเอกราชฟินแลนด์คนแรกในฐานะประธานวุฒิสภา และจากนั้นต่อมาเป็นผู้พิทักษ์แห่งรัฐหรือผู้สำเร็จราชการ นอกจากนี้เขายังทำหน้าที่ในฐานะนายกรัฐมนตรีในช่วง 1930-1931
มายาโรส

มายาโรส เป็นนามปากกาของ ณหทัย แสนมงคล (ชื่อเดิม อรุโณทัย วรรณถาวร) นักเขียนนวนิยายโรแมนติกเขย่าขวัญ นักเขียนรางวัลชนะเลิศโครงการประกวดนักเขียนน่ารัก season 2 ซึ่งเป็นโครงการค้นหานักเขียนนวนิยายไม่เป็นพิษต่อสังคมไทย โดยสำนักพิมพ์แน็ตตี้ ในเครือบรรลือสาสน์
ประวัติ.
เกิดเมื่อวันที่ 28 พฤษภาคม ที่เชียงใหม่ จบการศึกษาระดับปริญญาตรีด้วยเกียรตินิยมเหรียญทองอันดับหนึ่ง จากคณะการสื่อสารมวลชน สาขาวิชาการสื่อสารมวลชน แขนงวิชาสื่อใหม่ และการสร้างภาพเคลื่อนไหว มหาวิทยาลัยเชียงใหม่ และจบการศึกษาระดับปริญญาโท จากคณะการสื่อสารมวลชน มหาวิทยาลัยเชียงใหม่ ทำงานเป็นผู้ผลิตข่าวและสารคดี มีรายการสารคดีที่ออกอากาศทาง สถานีโทรทัศน์ไทยพีบีเอส คือ รายการเด็กมีเรื่อง และ รายการสองกำลังสื่อ ปัจจุบันเป็นนักวิชาการอิสระ 
การประพันธ์.
เริ่มเขียนเรื่อง "Passion สุสานรักกุหลาบดำ" และไปโพสต์ลงในเว็บเด็กดี ในปี พ.ศ. 2552 ได้รับรางวัลชนะเลิศนวนิยายรักโรแมนติกใน โครงการประกวดนักเขียนน่ารัก season 2 ซึ่งเป็นโครงการค้นหานักเขียนนวนิยายไม่เป็นพิษต่อสังคมไทย โดยสำนักพิมพ์แน็ตตี้ ในเครือสำนักพิมพ์บรรลือสาสน์ และได้เป็นผลงานตีพิมพ์เรื่องแรก โดยในครั้งนั้นได้ใช้นามปากกาว่า กุหลาบน้ำเงิน 
หลังจากนั้นยังได้รับมอบโล่เกียรติยศในโครงการ “NEW STAR the Writer” โดย “พิมพ์คำสำนักพิมพ์” ซึ่งเป็นโครงการเฟ้นหานักเขียนดาวดวงใหม่ผู้มีผลงานโดดเด่นน่าจับตามอง มาพัฒนางานเขียนให้ก้าวสู้การเป็นนักเขียนมืออาชีพ โดยมีผู้ได้รับมอบโล่เกียรติยศทังหมด 22 คน 
ต่อมา ได้มีผลงานตีพิมพ์กับสำนักพิมพ์โซฟา ในเครืออักขระบันเทิง โดยครั้งนี้ได้ใช้นามปากกาว่ามายาโรสเป็นครั้งแรก มีผลงานเล่มแรกที่ได้ตีพิมพ์กับสำนักพิมพ์นี้คือ รวมเรื่องสั้นชุด Calnival of love เกมรักราตรีเลือด เรื่อง ชิงช้าสวรรค์ ซึ่งเขียนร่วมกับ แรบบิสโรส, ปริชญา, และ เซวิลล์ โดยสำนักพิมพ์ได้นำไปทำเป็นหนังสือการ์ตูนช่องในเวลาต่อมา 
ที่มาของนามปากกา.
เดิมทีใช้นามปากกาว่ากุหลาบน้ำเงิน ต่อมาได้เปลี่ยนเป็นนามปากกามายาโรส ซึ่งมาจากดอกกุหลาบ หมายถึง ความสลับซับซ้อน และเร้นลับ ส่วนคำว่ามายาคือ ความฝันและภาพลวง เช่นเดียวกับลักษณะงานเขียนส่วนใหญ่ของมายาโรส ก็มักเขียนถึงความเพ้อฝันและความเร้นลับ
วิชิต แสงทอง

นายวิชิต แสงทอง เป็นอดีตรัฐมนตรีประจำสำนักนายกรัฐมนตรี ในรัฐบาลพลเอก เปรม ติณสูลานนท์ และเป็นอดีตสมาชิกสภาผู้แทนราษฎรจังหวัดศรีสะเกษ 2 สมัย และอดีตอธิบดีกรมแรงงาน ในปี 2520 - 2526 อดีตผู้ว่าราชการจังหวัดสิงห์บุรี
ประวัติ.
วิชิต แสงทอง เกิดเมื่อวันที่ 1 เมษายน พ.ศ. 2474 สำเร็จการศึกษาระดับปริญญาโทจากประเทศสหรัฐอเมริกา เคยเป็นสมาชิกสภาปฏิรูปฯ ใน พ.ศ. 2520
วิชิต แสงทอง เสียชีวิตในปี 2552 และมีพิธีพระราชทานเพลิงศพ ณ เมรุวัดมกุฏกษัตริยาราม กรุงเทพมหานคร เมื่อวันที่ 12 กรกฎาคม พ.ศ. 2552
การทำงาน.
วิชิต แสงทอง เคยรับราชการและเคยดำรงตำแหน่งอธิบดีกรมแรงงาน กระทรวงมหาดไทย ในปี 2520 ถึงปี 2526 เป็นผู้ว่าราชการจังหวัดสิงห์บุรี ในปี 2526 ถึงปี 2528
วิชิต แสงทอง ได้รับเลือกตั้งเป็นสมาชิกสภาผู้แทนราษฎรจังหวัดศรีสะเกษ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชาธิปัตย์ และได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอก เปรม ติณสูลานนท์
ต่อมาได้รับเลือกตั้งสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคชาติพัฒนา
วิชิต แสงทอง ตกเป็นจำเลยฐานร่วมกันหลอกลวงผู้อื่นว่าสามารถส่งไปทำงานในต่างประเทศได้ และร่วมกันฉ้อโกง ตามคดีดำหมายเลขดำ อ.2336/2550 ซึ่งต่อมาศาลสั่งจำหน่ายคดี เนื่องจากจำเลยเสียชีวิต
มหาวิทยาลัยไฟรบวร์ค

มหาวิทยาลัยไฟรบวร์ค  หรือชื่อเต็มว่า มหาวิทยาลัยอัลแบร์ท ลูทวิช แห่งไฟรบวร์ค  เป็นสถาบันอุดมศึกษาของรัฐในนครไฟรบวร์คอิมไบรส์เกา รัฐบาเดิน-เวือร์ทเทิมแบร์ค ประเทศเยอรมนี
ค.ศ. 1457 ราชวงศ์ฮาพส์บวร์คก่อตั้งมหาวิทยาลัยนี้ขึ้นเป็นมหาวิทยาลัยแห่งที่สองในดินแดนออสเตรีย-ฮาพส์บวร์ค แห่งแรกคือ มหาวิทยาลัยเวียนนา มหาวิทยาลัยไฟรบวร์คมีประเพณียาวนานทางด้านการเรียนการสอนมนุษยศาสตร์ สังคมศาสตร์ และวิทยาศาสตร์ ทั้งยังเป็นแหล่งศึกษาของบุคคลสำคัญทางด้านวัฒนธรรมตะวันตกหลายคน เป็นต้นว่า มาร์ทิน ไฮเดกเกอร์ (Martin Heidegger), ฮันนาห์ อาเร็นดท์ (Hannah Arendt), รูดอล์ฟ คาร์แนป (Rudolf Carnap), เดวิด โดบ (David Daube), โจฮัน เอก (Johann Eck), ฮันส์-เกออร์ก กาดาเมอร์ (Hans-Georg Gadamer), ฟรีดริช ฮาเยก (Friedrich Hayek), เอ็ดมุนด์ ฮุสเซิร์ล (Edmund Husserl), ฟรีดริช ไมเนกเคอ (Friedrich Meinecke) และ มักซ์ เวเบอร์ (Max Weber) อนึ่ง ยังมีบุคลากรได้รับรางวัลโนเบลสิบเก้าคน และมีนักวิชาการสิบห้าคนได้รับรางวัลกอทท์ฟรีดวิลเฮล์มไลบ์นิซ (Gottfried Wilhelm Leibniz Prize) อันเป็นรางวัลสูงสุดของประเทศ ขณะปฏิบัติงานอยู่ ณ มหาวิทยาลัยนี้ด้วย
ปัจจุบัน ไฟรบวร์คเป็นมหาวิทยาลัยเก่าแก่เป็นอันดับที่ห้าในประเทศเยอรมนี และเป็นสถานศึกษาและวิจัยชั้นสูงของยุโรป ประกอบด้วยคณะทั้งสิ้นสิบเอ็ดคณะ และมีนักศึกษาทั้งจากทั่วประเทศและจากประเทศอื่นอีกกว่าหนึ่งร้อยยี่สิบประเทศ นักศึกษาต่างชาตินั้นนับได้ราวร้อยละสิบหกของนักศึกษาทั้งหมด วงวิชาการ การเมือง และสื่อมวลชนขนานนามไฟรบวร์คว่าเป็นมหาวิทยาลัยผู้ดีแห่งเยอรมนี ด้วยกิตติคุณอันมากยิ่งและยาวนานเช่นนี้ มหาวิทยาลัยจึงมีความมุ่งหมายไปทั้งในทางอดีตและอนาคต คือ ธำรงรักษามรดกทางวิชาการด้านประวัติศาสตร์และวัฒนธรรม กับทั้งพัฒนากระบวนการและสร้างสรรค์โอกาสใหม่ ๆ ให้รับกับโลกที่เปลี่ยนแปลงอยู่เสมอ
เต่าเดือย

เต่าเดือย หรือ เต่าควะ (ชื่อวิทยาศาสตร์: "Manouria impressa") เต่าประเภทเต่าบกชนิดหนึ่ง
เต่าเดือย นับเป็นเต่าบกที่พบได้ในป่าทวีปเอเชียที่มีกระดองสวยงามมากชนิดหนึ่ง โดยมีแผ่นเกล็ดที่กระดองหลังบางแผ่นที่โปร่งแสง แผ่นเกล็ดสันหลังและแผ่นเกล็ดชายโครงยุบลงมาเล็กน้อย แผ่นเกล็ดเหนือต้นคอมีขนาดใหญ่ ตอนปลายแยกออกเป็น 2 ส่วน โคนขาหน้าหุ้มด้วยเกล็ดที่มีลักษณะแหลมคล้ายหนาม ขาหลังคล้ายเท้าช้าง มีเดือยรูปวงกลมและเดือยคล้ายไก่ 1 เดือย ระหว่างโคนขาหลังและโคนหาง แผ่นเกล็ดใต้คอมีขนาดเล็ก แผ่นเกล็ดท้องมีขนาดใหญ่
มีขนาดใหญ่โตเต็มที่ประมาณ 28 เซนติเมตร ความยาวของกระดองท้อง 27 เซนติเมตร น้ำหนักประมาณ 2.5 กิโลกรัมหรือมากกว่า กระดองหลังเป็นสีเหลืองส้ม ขอบกระดองเป็นสีเหลือง มีจุดสีน้ำตาลกระจายอยู่ประปราย ตัวผู้และตัวเมียมีสีที่แตกต่างกัน และมีน้ำหนักที่ต่างกันอีกด้วย
เต่าเดือย เป็นเต่าที่อาศัยอยู่ในป่าดิบชื้นทั่วภูมิภาคเอเชียตะวันออกเฉียงใต้ จนถึงจีนตอนใต้ อาจพบได้บนที่สูงถึง 2,000 เมตร จากระดับน้ำทะเล เป็นเต่าที่กินอาหารจำพวกพืช เช่น หน่อไม้, เห็ดรา เป็นอาหารหลัก โดยมักหากินตามพื้นที่มีความชื้นสูงและมีหญ้าขึ้นรกชัฎ
เป็นเต่าที่ใกล้สูญพันธุ์ในธรรมชาติมากแล้วชนิดหนึ่ง ปัจจุบันเป็นสัตว์ป่าสงวนตามพระราชบัญญัติสงวนและคุ้มครองสัตว์ป่าแห่งชาติ พุทธศักราช 2535
เต่าเดือย เป็นเต่าอีกชนิดหนึ่งที่นิยมเลี้ยงเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลานหรือสัตว์แปลก ๆ โดยในอดีต มีชื่อเรียกเฉพาะในแวดวงผู้ค้าสัตว์เลี้ยงซึ่งเป็นสัตว์ป่าว่า "เต่าหกพม่า" มีราคาขายเพียงตัวละ 50-100 บาทเท่านั้น ในปี พ.ศ. 2516 โดยจะเป็นเต่าที่ถูกจับมาจากทางพม่า ผ่านทางอำเภอแม่สอด แต่ทว่าก็เป็นเต่าที่เลี้ยงให้รอดยากมากในที่เลี้ยง โดยมากเต่าที่ถูกจับมาขายนั้นมักไม่กินอาหาร หรือเลือกกินเป็นอย่างยิ่ง และในปัจจุบัน ได้มีการค้นพบเต่าเดือยอีกจำพวกหนึ่ง ที่มีขนาดเล็กกว่าเต่าเดือยขนาดปกติ โดยตัวผู้มีขนาดโตเต็มที่ประมาณ 22 เซนติเมตร น้ำหนักไม่ถึง 2 กิโลกรัม ตัวเมียมีขนาดยาวประมาณ 25 เซนติเมตร น้ำหนักประมาณ 2.5 กิโลกรัม พบได้ในป่าตั้งแต่ชายแดนของประเทศไทยแถบจังหวัดตราดต่อเนื่องไปตามแนวเทือกเขาในประเทศกัมพูชาภาคตะวันตก และมีรายละเอียดที่แตกต่างจากเต่าเดือยปกติพอสมควร เช่น ตัวผู้และตัวเมียมีสีสันที่คล้ายกันและลำตัวไล่เลี่ยกัน, ตัวผู้มีเกลล็ดสีแดงที่ขาหลัง, มีสีสันที่สดใสน้อยกว่า และสามารถปรับตัวได้ดีในที่เลี้ยง โดยไม่เลือกอาหารที่จะกินมากนัก ซึ่งยังไม่ได้มีการศึกษาทางวิชาการ จึงอาจเป็นไปได้ว่าเป็นเต่าชนิดใหม่ หรือเป็นชนิดย่อยของเต่าเดือย
เสริมคุณ คุณาวงศ์

เสริมคุณ คุณาวงศ์ เป็นนักธุรกิจชาวไทยและผู้เชี่ยวชาญด้านศิลปะ คณะกรรมการยุทธศาสตร์ซอฟต์พาวเวอร์แห่งชาติสาขาศิลปะและศิลปะการแสดง ผู้ก่อตั้งและประธานเจ้าหน้าที่บริหาร บริษัท ซีเอ็ม ออร์กาไนเซอร์ จำกัด (มหาชน) ผู้นำธุรกิจด้านการสร้างสรรค์ และบริหารจัดการอีเวนท์ชั้นนำแห่งภูมิภาคอาเซียน ซึ่งภายหลังเปลี่ยนชื่อเป็น บริษัท ซีเอ็มโอ จำกัด (มหาชน) ในปี 2554 และเป็นผู้ก่อตั้ง ศูนย์ประติมากรรมกรุงเทพ (Bangkok Sculpture Center) จนถึงปี 2565 ได้ก่อตั้ง บริษัท อาร์ต แท็งก์ กรุ๊ป จำกัด (Art Tank Group Co., Ltd.) กลุ่มบริษัทบริหารจัดการด้านธุรกิจที่เกี่ยวเนื่องกับศิลปะ ตลอดจนมีบทบาทในการเป็นช่างภาพร่วมสมัย โดยมีนิทรรศการภาพถ่ายที่จัดแสดงในประเทศไทยมาแล้ว 4 ครั้ง 
ประวัติ.
 " “เสริมคุณ คุณาวงศ์” " เกิดเมื่อ วันที่ 5 กรกฎาคม 2503 จบการศึกษาระดับมัธยมศึกษาที่ โรงเรียนบดินทร์เดชา (สิงห์ สิงหเสนี) และสำเร็จการศึกษาระดับปริญญาตรี จากคณะนิเทศศาสตร์ จุฬาลงกรณ์มหาวิทยาลัย 
 เริ่มต้นชีวิตการทำงานด้วยการเป็นช่างภาพอิสระ ทั้งภาพนิ่งและภาพยนตร์ ซึ่งจากจุดนี้เองทำให้นำไปสู่การก่อตั้งบริษัทแห่งแรก ในปี 2529 ภายใต้ชื่อว่า “บริษัท ดิ อายส์ จำกัด” (THE EYES) บริษัทผู้ให้บริการผลิตประเภทสื่อมัลติมิเดีย และมัลติวิชั่น ชั้นนำของประเทศไทย ต่อมาในปี 2533 ได้ขยายธุรกิจใหม่ ก่อตั้ง “บริษัท พีเอ็ม เซ็นเตอร์ จำกัด” (PM CENTER) ซึ่งเป็นบริษัทให้เช่าอุปกรณ์เกี่ยวกับแสงสีเสียงทั้งหมด ที่ใหญ่ที่สุดในอาเซียน 
และ ในปี 2534 ได้ขยายธุรกิจสู่การให้บริการบริหารการจัดงาน (Event Management) ภายใต้ชื่อว่า “ ซีเอ็ม ออร์กาไนเซอร์” (CM ORGANIZER) หรือ (CMO GROUP) ผู้นำธุรกิจด้านการสร้างสรรค์และบริหารจัดการอีเวนท์ชั้นนำแห่งภูมิภาคอาเซียน (ภายหลังเปลี่ยนชื่อเป็น บริษัท ซีเอ็มโอ จำกัด (มหาชน) ในปี 2554) 
นอกจากนี้ ในปี 2547 ได้นำบริษัท เข้าจดทะเบียนในตลาดหลักทรัพย์ MAI และใช้ชื่อย่อการซื้อขายหุ้นว่า “CMO” ถือเป็นบริษัทอีเวนท์รายแรกของเมืองไทยที่เข้าจดทะเบียนในตลาดหลักทรัพย์ MAI 
นอกจากการเป็นนักธุรกิจ เสริมคุณ คุณาวงศ์ ได้ก่อตั้งพิพิธภัณฑ์ที่รวบรวมผลงานด้านประติมากรรมที่ใหญ่ที่สุดในประเทศ โดยใช้ชื่อว่า “ศูนย์ประติมากรรมกรุงเทพ” (Bangkok Sculpture Center) ซึ่งก่อตั้งในปี 2547 ตั้งอยู่ที่ ถนนรามอินทรา ซอยนวลจันทร์ กรุงเทพมหานคร อยู่บนเนื้อที่ 4 ไร่ และเปิดให้ผู้ที่สนใจเข้าชม โดยไม่มีค่าใช้จ่าย 
และล่าสุดเมื่อต้นปี 2565 นี้ ได้ก่อตั้งกลุ่มบริษัทบริหารงานด้านศิลปะ ชื่อว่า “บริษัท อาร์ต แท็งก์ กรุ๊ป จำกัด” (Art Tank Group Co., Ltd.) ซึ่งภายใต้กลุ่มนี้ ประกอบไปด้วย 4 บริษัท ได้แก่ 
ขณะเดียวกันยังเป็นช่างภาพร่วมสมัย โดยมีนิทรรศการภาพถ่ายที่จัดแสดงในประเทศไทยมาแล้วถึง 4 ครั้ง ด้านชีวิตครอบครัว เคยสมรสกับ คุณสุรีย์ สิริกรณ์ มีบุตรสาว 2 คน ได้แก่ คุณเหมือนฝัน สิริกรณ์ คุณาวงศ์ และ คุณวาดฝัน คุณาวงศ์ ปัจจุบันสมรสกับ คุณยุพเรศ คุณาวงศ์
นาตาลี สติเบิร์ท

นาตาลี สติเบิร์ท (มักเขียนเป็น สตีเบิร์ท) ชื่อเล่น : นาน่า เป็นศิลปินลูกครึ่งไทย-เดนมาร์ก มีผลงานในประเทศไทยกับต้นสังกัดค่ายมิวสิคครีม ในเครือแกรมมี่ โดยแจ้งเกิดกับเพลงที่มีชื่อว่า "มะลึกกึ๊กกึยย์" ด้วยเพลงที่มีจังหวะเร็วสนุกสนานจึงทำให้เพลงเป็นที่นิยมของเด็กและวัยรุ่น และมีเพลงฮิตมากมาย อาทิ อาย, อาคันตุกะ เป็นต้น
ประวัติ.
นาตาลี สติเบิร์ท (อังกฤษ: Natalie Stybert) ชื่อเล่น : นาน่า เกิดเมื่อวันที่ 2 พฤษภาคม พ.ศ. 2533 เป็นลูกครึ่งไทย-เดนมาร์ก มีพี่น้อง 2 คน นาน่าเป็นคนสุดท้องส่วนพี่สาวชื่อ อเล็กซานดร้า สติเบิร์ท ซึ่งเป็นนักแสดงและนางแบบเหมือนกัน 
เธอมีผลงานเพลงเพลงกับต้นสังกัดค่ายมิวสิคครีม ในเครือแกรมมี่ ตอนอายุ 11 ขวบ โดย มะลึกกึ๊กกึยย์ เป็นอัลบั้มแรกแจ้งเกิด มีเพลงฮิตชื่อเดียวกับชื่ออัลบั้ม และผลจากความประสบความสำเร็จในอัลบั้มนี้ ก็ทำให้เธอส่งอัลบั้มชุดที่ 2 ในชื่อ Episode 2 มาให้แฟน ๆ ได้ฟังกันอย่างต่อเนื่อง 
และยังมีผลงานอัลบั้มพิเศษ คือ อัลบั้ม Cheer และอัลบั้ม Cheer2 Friendship ก่อนที่จะทุ่มเทกับการเรียน แต่ที่จริงแล้วก็ไม่ได้ทิ้งวงการบันเทิงไปเสียทีเดียว เพราะในช่วงที่หายไปก็ยังมีงานเดินแบบบ้างประปราย เนื่องจากเธอเป็นนางแบบในโมเดลลิ่งของ พอลล่า เทเลอร์ นั่นเอง
ผลงาน.
อัลบั้ม มะลึกกึ๊กกึ๋ยย์ (พ.ศ. 2544).
รายชื่อเพลงในอัลบั้ม
อัลบั้ม Episode 2 อาคันตุกะ (พ.ศ. 2545).
รายชื่อเพลงในอัลบั้ม
อัลบั้ม Cheer (พ.ศ. 2544).
รายชื่อเพลงที่มีส่วนร่วม
อัลบั้ม Cheer2 Friendship (พ.ศ. 2546).
รายชื่อเพลงในอัลบั้ม
ศูนย์ประติมากรรมกรุงเทพ

ศูนย์ประติมากรรมกรุงเทพ เป็นที่เก็บรักษาและจัดแสดงพัฒนาการงานประติมากรรมของไทยตั้งแต่ยุคคลาสสิคไปจนถึงงานร่วมสมัยโดยมีความมุ่งหมายสะท้อนความคิดและมุมมองของศิลปินตั้งแต่ยุคพุทธศิลป์ในพุทธศตวรรษที่ 15 จนถึงยุคปัจจุบัน โดยมีจัดแสดงให้ชมกว่า 200 ชิ้น เป็นองค์กรส่งเสริมด้านศิลปะของเอกชน ดำเนินการในรูปขององค์กรแบบไม่หวังผลประโยชน์ทางการเงิน เปิดให้เข้าชมฟรี โดยไม่มีค่าใช้จ่าย
ประวัติ.
"ศูนย์ประติมากรรมกรุงเทพ" อยู่ภายใต้โครงการส่งเสริมศิลปะเพื่อสังคมของ CMO Group และได้รับการสนับสนุนพื้นที่สำนักงานจาก บริษัท ซีเอ็มโอ จำกัด (มหาชน) ส่วนพื้นที่จัดแสดงประติมากรรมได้รับการสนับสนุนพื้นที่จากบริษัท พีเอ็มเซ็นเตอร์ จำกัด ตั้งอยู่ที่ ถนนรามอินทรา ซอยนวลจันทร์ กรุงเทพมหานคร อยู่บนเนื้อที่ 4 ไร่ พื้นที่ใช้สอยรวม 4,000 ตารางเมตร 
เป็นที่เก็บรักษาและจัดแสดงพัฒนาการงานประติมากรรมของไทยตั้งแต่ยุคคลาสสิคไปจนถึงงานร่วมสมัยโดยมีความมุ่งหมายสะท้อนความคิดและมุมมองของศิลปินตั้งแต่ยุคพุทธศิลป์ในพุทธศตวรรษที่ 15 จนถึงยุคปัจจุบัน โดยมีจัดแสดงให้ชมกว่า 200 ชิ้น โดยมีคอลเลคชั่นที่สำคัญ คือ คอลเลคชั่นของประติมากรชั้นครู เขียน ยิ้มศิริ, อินสนธิ์ วงสาม, ชำเรือง วิเชียรเขตต์, นนทิวรรธน์ จันทนะผะลิน และ มานพ สุวรรณปิณฑะ 
นอกจากนี้ ยังมีผลงานของศิลปินที่มีชื่อเสียงระดับชาติและนานาชาติ อาทิ กมล ทัศนาญชลี, ถวัลย์ ดัชนี, เฉลิมชัย โฆษิตพิพัฒน์, ปัญญา วิจินธนสาร, จักรพันธุ์ โปษยกฤต, เข็มรัตน์ กองสุข และวิชัย สิทธิรัตน์ ฯลฯ โดยคอลเลคชั่นนี้เป็นไปได้เพราะความเสียสละของศิลปินไทยและการสนับสนุนจากส่วนราชการ โดยศิลปินหลายท่านได้กรุณาขายงานอันทรงคุณค่าให้หลายท่านได้มอบให้เป็นสมบัติของศูนย์ฯ และหลายท่านได้ให้การสนับสนุนโดยการให้คำปรึกษาทางวิชาการ 
โดย"ศูนย์ประติมากรรมกรุงเทพ" เป็นองค์กรส่งเสริมด้านศิลปะของเอกชน ดำเนินการในรูปขององค์กรแบบไม่หวังผลประโยชน์ทางการเงิน บริหาร และเป็นเจ้าของโดย เสริมคุณ คุณาวงศ์